Γιάννης Μίχας: «Αξιώθηκαν τα πλοία μου... Για το ουρανόσκαλο να ταξιδεύουν» - Art22\nΓιάννης Μίχας: «Αξιώθηκαν τα πλοία μου… Για το ουρανόσκαλο να ταξιδεύουν»\nΤη νέα του ατομική έκθεση παρουσιάζει στη γκαλερί Έρση ο Γιάννης Μίχας. Η έκθεση με τίτλο «Αξιώθηκαν τα πλοία μου… Για το ουρανόσκαλο να ταξιδεύουν», διαρκεί από τις 18 Φεβρουαρίου ως τις 7 Μαρτίου.\nΟ καλλιτέχνης στη νέα εικαστική του αναζήτηση έχει αντλήσει την εμπνευστή του από τα πλοία, τις λιμενογραφίες, που άλλοτε αποτυπώνουν τον ανθρώπινο μόχθο και άλλοτε εστιάζουν στη σιωπηλή παρουσία των προσαραγμένων πλοίων. Συχνά οι μνήμες του αποτυπώνονται στις συνθέσεις, όπου συναντάμε τους επιβλητικούς όγκους των μεγάλων πλοίων, να συνδιαλέγονται με τους παραδοσιακούς κυκλαδίτικους οικισμούς.\nH Kάλια Αϊδίνη γράφει: «O Γιάννης Μίχας εξελίσσει την τέχνη του, έχοντας ως θέμα, τον βιωμένο χώρο των ναυπηγείων και αναπτύσσει την τεχνική του, οδηγούμενος σε ένα προσωπικό ιδίωμα αναλυτικού κυβισμού. Η ιδιαίτερη αυτή θεματολογία ‘’ των πλοίων, των λιμανιών, και των κυκλαδίτικων τοπίων‘’ τον ακολουθεί ως μυστικός τόπος έμπνευσης και κατανόησης της ίδιας της προσωπικής του πορείας στον χώρο της τέχνης…».\n« …Με κύριες εμπνεύσεις τα καράβια, τα λιμάνι, τα κυκλαδίτικα τοπία ο Γιάννης Μίχας κατορθώνει πάντοτε να ανανεώνεται εκ των ένδον, δίχως να παλινδρομεί η να απειθεί στα δομικά στοιχεία της εικαστικής του προσωπικότητας. Προσωπικότητα που πέρα από το μεγάλο ταλέντο στην εικαστική έκφραση, χαρακτηρίζεται από ένα συμπαγές και άρρηκτο έρμα. Γνώρισμα που προφυλάσσει τον Γ. Μίχα από το τις παγκοσμιοποιημένες σειρήνες των διαφόρων περαστικών και επιδερμικών συρμών…» γράφει για τη δουλειά του Γιάννη Μίχα η Ντόρα Ηλιοπούλου -Ρογκάν\nΕγκαίνια έκθεσης: Τρίτη. 18 Φεβρουαρίου, 19.00


Παιχνίδι Spider-Man: Κίνδυνοι στο Horizon High σε απευθείας σύνδεση. Παίξτε για δωρεάν\nΠαιχνίδια σε απευθείας σύνδεση Quest παιχνίδια Παιχνίδια για αγόρια Παιχνίδια λογικής Παιχνίδια Περιπέτειας Puzzle Spiderman Η συλλογή στοιχείων Βρείτε αντικείμενα Δράση HTML5\nΟ Πέτρος προετοιμαζόταν για τις εξετάσεις στο γυμνάσιο Horizon, καθισμένος σε ένα από τα γραφεία, όταν ξαφνικά άκουσε μια δυνατή έκρηξη. Κάποιος πέρασε το πρώτο επίπεδο του συστήματος ασφαλείας και κατευθύνθηκε απευθείας στον Peter. Ο ήρωας αποφάσισε να οργανώσει μια παγίδα για έναν απρόσκλητο επισκέπτη και σύντομα πήρε έναν άγνωστο τύπο φοβερού τύπου. Όταν ο διαρρήκτης βρισκόταν ακινητοποιημένος, τυλιγμένος σε αράχνες αράχνης, ο τύπος αποφάσισε να τον ψάξει και βρήκε ένα μήνυμα για τον δυσοίωνο Δρ Οκτόπιδο. Ο κακοποιός πρόκειται να επιτεθεί στο σχολείο και να σπάσει τον Spider-Man. Πρέπει να σκεφτείτε την άμυνα και εδώ πρέπει να βοηθήσετε τον χαρακτήρα στο παιχνίδι Spider-Man: Κίνδυνοι στο Horizon High. Το Octopus θέλει να κλέψει την τεχνολογία Cronium, πρέπει να προστατευθεί.


In-fo-Stires: Προειδοποίηση Βαρώτσου για ενδεχόμενο ισχυρό σεισμό στην Κεντρική Ελλάδα – Τι λέει ο Χουλιάρας\nΠροειδοποίηση Βαρώτσου για ενδεχόμενο ισχυρό σεισμό στην Κεντρική Ελλάδα – Τι λέει ο Χουλιάρας\nH «περιοχή ανησυχίας» περιλαμβάνει τμήμα της Αττικής, της Χαλκίδας, της Στερεάς Ελλάδας και του Κορνθιακού, όπως σημειώνει το www.apokalypseis.com, ο συνεργάτης του οποίου, Μάκης Νοδάρος, μίλησε με τον σεισμολόγο Γεράσιμο Χουλιάρα. Όπως είπε στο www.apokalypseis.com ο Γεράσιμος Χουλιάρας\n« Οι ηλεκτρομαγνητικές ανωμαλίες καταγράφηκαν στις 24 Δεκεμβρίου 2014 από τον σταθμό έρευνας που έχει εγκαταστήσει η ομάδα ΒΑΝ στον σταθμό της Κερατέας . Παρακολουθούμε την ευρύτερη περιοχή με προσοχή καθώς η ομάδα ΒΑΝ μέχρι σήμερα έχει επιβεβαιωθεί σε όλες σχεδόν τις αναφορές της . Η περιοχή που αναφέρεται στην νέα καταγραφή είναι μεγάλη και μέσα σε αυτή υπάρχουν σήμερα πολλά σημεία που παρουσιάζουν σημαντική σεισμικότητα. Συνεπώς δεν γνωρίζουμε αν συμβεί κάτι που θα εκδηλωθεί.\nΟι αναφορές της ομάδας ΒΑΝ όταν αυτές δημοσιεύονται βασίζονται σε σοβαρά δεδομένα και αφορούν το ενδεχόμενο σεισμού με μέγεθος περίπου τα 6 Ρίχτερ . Το έργο που κάνει ο κ. Βαρώτσος και οι συνεργάτες του είναι πολύ σημαντικό και αναγνωρισμένο από την διεθνή επιστημονική κοινότητα.»


gatti: Aύριο κλαίνε...\nΤο έγραψα πριν λίγο στο facebook, το επαναλαμβάνω κι εδώ. Καλή είναι η καζούρα στο γαύρο για την ήττα από τη Λεβάντε, καλά και τα αστεία για την τριάρα, τα σχετικά με τη γιορτή του Αγίου Βαλεντίνου (ή μάλλον Λεβαντίνου) και τα άλλα για την π... με άρωμα λεβάντας, αλλά μέχρι εκεί.\nΟταν η καζούρα θα σταματήσει αυτό που θα μείνει θα είναι η πραγματικότητα που είναι σκληρή για όλους. Και για κείνον και για τους άλλους. Ο ίδιος βέβαια θα παρηγορηθεί (αν δεχτούμε ότι λογικά το εις βάρος του 3-0 είναι μη αναστρέψιμο, αν και στη μπάλα όλα γίνονται) με την κατάκτηση του πρωταθλήματος και τα αστεία για το μείον... τόσο και τις πολικές θερμοκρασίες που απέχουν οι σημαντικότεροι αντίπαλοί του.\nΚαι εκείνοι με τη σειρά τους θα παρηγορηθούν σκεπτόμενοι ότι υπάρχει τελικά «δικαίωση» και αυτά που υφίσταται ο Ολυμπιακός στην Ευρώπη είναι το τίμημα που πληρώνει για τα εν Ελλάδι «ανομήματά» του.\nΚαι είναι σε μεγάλο βαθμό σωστό αυτό, αλλά από την άλλη είναι και ένα μπούμερανγκ που γυρίζει σε όλο το ελληνικό ποδόσφαιρο και όχι μόνο στον Ολυμπιακό.\nΝαι, ο Ολυμπιακός πληρώνει στην Ευρώπη την ασυλία που απολαμβάνει στην Ελλάδα, όπου χάρη στην υποστήριξη της διαιτησίας έχει ξεχάσει τι θα πει πραγματικό ποδόσφαιρο και τι θα πει εφαρμογή των κανονισμών. Αυτό το ποδόσφαιρο που έχει πάψει προ πολλού να παίζεται στην Ελλάδα και αυτούς τους κανονισμούς που στο εγχώριο πρωτάθλημα ισχύουν μόνο για τους άλλους.\nΟταν αδικείται στην Ευρώπη, γιατί ναι έχει συμβεί κι αυτό, ωρύεται και διαμαρτύρεται, αλλά όταν το κάνουν οι αντίπαλοί του στην Ελλάδα τους αντιμετωπίζει με υπεροψία και ειρωνεία.\nΕκτός από την ασυλία όμως πληρώνει στην Ευρώπη και κάτι άλλο κι αυτό είναι κατά τη γνώμη μου το πιο σημαντικό. Πληρώνει την έλλειψη ανταγωνισμού στο ελληνικό πρωτάθλημα. Κάτι που ο ίδιος θεωρεί πως δεν είναι αποτέλεσμα του παρασκηνίου και της οικονομικής αδυναμίας των άλλων αλλά αποτέλεσμα της δικής του υπεροχής.\nΜόνο που κάνει λάθος. Ενα λάθος που θα το πληρώσει και ο ίδιος, αλλά όταν οι οπαδοί του θα το αντιληφθούν, θα είναι αργά. Γιατί αυτή η έλλειψη ανταγωνισμού δεν έχει ως αποτέλεσμα μόνο τη δική του μειωμένη απόδοση στην Ευρώπη που φέρνει ήττες από μέτριες ομάδες (γιατί βέβαια τη Λεβάντε μεγαθήριο δεν τη λες...). Ηττες που απ' ό,τι φαίνεται ενοχλούν μόνο τους φιλάθλους του που θέλουν να δουν την ομάδα τους να κάνει πράγματα στα ευρωπαϊκά κύπελλα, αλλά όχι και τη διοίκησή του (αν την ενοχλούσε θα είχε κάνει και κινήσεις ενίσχυσης, ειδικά για την Ευρώπη, αφού εδώ στην Ελλάδα ξέρει ότι εύκολα ή δύσκολα θα κατακτήσει τον τίτλο).\nΗ έλλειψη ανταγωνισμού, όμως, κάποια στιγμή θα αποβεί μοιραία και για τον ίδιο. Γιατί αυτές οι ελληνικές ομάδες που τώρα κοροϊδεύει τα χάλια τους και τον κατήφορό τους, δεν θα μπορέσουν με τη σειρά τους να πάρουν, με εξαίρεση τον ΠΑΟΚ (που ούτε χάλια έχει ούτε σε κατήφορο βρίσκεται...), αποτελέσματα στην Ευρώπη. Ακόμα κι αν βγει τελικά στην Ευρώπη ο Παναθηναϊκός (ΑΝ μπει στα πλέι οφ και ΑΝ πάρει αδειοδότηση που και τα δύο φαντάζουν χλωμά), ή ο Αστέρας, ο Ατρόμητος ή όποιος άλλος, θα πάρει το ευρωπαϊκό εισιτήριο, λόγω του ότι οι παραδοσιακά μεγάλοι βρίσκονται σε παρακμή, ελάχιστα θα προχωρήσει στην Ευρώπη.\nΚαι μπορεί τώρα ο ίδιος ο Ολυμπιακός να αισθάνεται βασιλιάς με την απευθείας συμμετοχή του στους ομίλους του Τσάμπιονς Λιγκ και με τα χρήματα που τσεπώνει και τα οποία τα τελευταία χρόνια είναι διπλά, αφού ο δεύτερος που παλεύει να κερδίσει τη συμμετοχή του στους ομίλους μέσω των προκριματικών συνήθως αποτυγχάνει, αλλά θέλει δεν θέλει η μοίρα του είναι δεμένη με τις υπόλοιπες ομάδες.\nΚαι καθώς η βαθμολογία στη γενική κατάταξη της ΟΥΕΦΑ είναι συνάρτηση των αποτελεσμάτων όλων των ομάδων της χώρας που μετέχουν στα ευρωπαϊκά κύπελλα και η διαίρεση συνεχίζει να γίνεται με βάση τον αριθμό των συμμετεχόντων, είτε αυτοί προχωρούν είτε έχουν ήδη αποκλειστεί, θα έρθει η στιγμή (και δεν είναι μακριά) που ο Ολυμπιακός δεν θα συμμετέχει απευθείας στους ομίλους.\nΚαι για να περάσει σ’ αυτούς θα πρέπει να είναι ανταγωνιστικός στα πλέι οφ του CL. Αλλά για να καταστεί ανταγωνιστικός θα πρέπει να έχει έχει ποιοτικούς παίκτες. Κι αν ο πρόεδρός του δεν τους φέρνει τώρα που εισπράττει κιόλας από το Τσάμπιονς Λιγκ, θα τους φέρει τότε που δεν θα μπαίνει χρήμα στα ταμεία;\nΑύριο κλαίνε λοιπόν...\nScratch: Δύο πέναλτι εις βάρος του Ολυμπιακού; Παράλληλο σύμπαν!\nScratch 1: Δεν υπάρχει λόγος για στενοχώρια. Ητο προγραμματισμένη η ήττα. Το είχε πει ο Μίτσελ άλλωστε: «Ηρθαμε για να χάσουμε»\nΚαι για να ευθυμήσουμε λίγο (η καζούρα που λέγαμε...) ας δούμε τι έχει ειπωθεί/γραφτεί σήμερα για το ματς Λεβάντε - Ολυμπιακός σε παναθηναϊκά φόρα και όχι μόνο:\n* Μεθάω πίνου\nΜεγάλο το κλαρίνο του Αγίου Βαλεντινου..\n* Αν έπαιζε ο Βύντρα στη Λεβάντε, θα έκανε κανενα τυχαίο τσαφ και το αποτέλεσμα θα ήταν διαφορετικό. Το πιστεύω.\n* - Ο Καράμπελας επαιζε σημερα ?\n- Οχι αλλά τους έδωσε τα @@ του.\n* Πηραν σε ενα ημιχρονο οσες καρτες δεν εχουν παρει μια ολοκληρη σαιζον στη πρωταθληματάρα της Ελλάδας\n* Στην Ελλάδα το γκολ θα ήταν οφσάιντ, το πρώτο πέναλτυ κίτρινη για θέατρο και το δεύτερο 2η κίτρινη και αποβολή.\n* Ο Σπυροπουλος μπροστα στον Χολέμπας είναι Ρομπέρτο Κάρλος\n* Βάλε τον Βοσκακη στο β' Μίτσελ\n* Κρίμα που δεν παίζει ο Βύντρα να είχε ελπίδα να το γυρίσει το ματς\n* Κιτρινη για θεατρο σε παικτη του γαυρου; Τρομερό! Θα λενε οι γαυροι οτι δεν υπαρχει τετοιος κανονισμος\n* Πήγε η κατάρα σύννεφο στο γαύρο σήμερα... Μα να κόψει τον Σουλεϊμαν, πάνω που γίνεται της Σουλτάνας στο σαράι; Σιχτίρ!\n* Στα τρία πέναλτι ... κόρνερ\n* Με την χαρά που πήρε ο Γκοτζος θα βγάλει αύριο εκτακτη μονοσελιδη Ντέρμπυ μονο για το εξώφυλλο.\n* Όχι τίποτα άλλο, αλλά θα βρουν και πάτημα οι γκόμενες να λένε μετα «τι κατάλαβες που είδες τον αγώνα; Καλύτερα να βγαίναμε!».\n* Λίγο πιο μάπα να ήταν η εικόνα στον ΑΝΤ1 θα είχαν προσλάβει σκιτσογράφο για να συμπληρώνει τα κενά\n* Αν είσαι γκόμενα οπαδού του Ολυμπιακού, τώρα είναι η κατάλληλη στιγμή να βγάλεις το μεικ απ και να πας στο περίπτερο να αγοράσεις σοκολάτες.\nΕπώνυμα (σε facebook και twitter)\n* Να δω Μαρινάκη δίπλα σε Τσίπρα μετά την ευρωπαϊκή σφαγή του θρύλου κι ας πεθάνω (Kόλκας)\n* Το χειρότερο με τις κακές εμφανίσεις των ελληνικών ομάδων στο Europa ειναι η απογοήτευση του Τσώχου. Και με τις καλές, ο ενθουσιασμός του (Θέμης Καίσαρης)\n* Μολις φωναξαν οι γειτονες του Ζαρντιμ την αστυνομια. Ενταξει ειπαν μπορει να ειναι του Βαλεντινου αλλα τετοια φασαρια σε παρτι δεν ξαναγινε. (Καρπετόπουλος)\nΗ πρώτη ατάκα της γαυροκαζούρας μου έλυσε την απορία. Είχα ρωτήσει τον Κωστή, κατά τις 11 και κάτι:\nΤο αποψινό του Έφηβου λογίζεται κανονικό κλαρίνο ή λόγω των 3 μόνο παστελιών πιάνεται για τσιμπουκάκι;\nΤώρα ξέρω ... τεκμηριωμένα.\nΗ τελευταία ατάκα, του Κάρπετ, είναι η καλύτερη! Λέτε ο Λεονάρντο να έκανε και αναπάντητη - ή να έστειλε sms - στην Αθανασία;\n@4minister: Yπουργέ μου, τυχαία νομίζεις τα έχω βάλει στη συγκεκριμένη σειρά; ;-p\n"...όταν οι οπαδοί του θα το αντιληφθούν..."\nΔυστυχώς οι οπαδοί δεν αντιλαμβάνονται τίποτα, φοράνε κόκκινα γυαλιά και δε βλέπουν πέρα από τη μύτη τους...Έτσι κι αλλιώς πάντα δεν έλεγαν "καλύτερα πρώτοι στο χωριό παρά δεύτεροι στην πόλη;" (Όχι ότι με νοιάζει για το γαύρο βέβαια)\nΑπό την άλλη, όλα εδώ πληρώνονται δε λένε;\nΕρώτηση Χολέμπας σε Μίτσελ: «Καλά πόσους Μαυρίες έχει αυτή η Λεβάντε;»\nΈκτακτο: Ετοιμάζει πρόταση για Χολέμπας η Λεβάντε! Της θύμισε τον Βύντρα...\nΕχει και ο Ολυμπιακος τον δικο του "Τζιολη". Fejsa τον λενε...\n@4minister: Kαλά, δεν συγκρίνεται σε μονάδες ο περυσινός Ολυμπιακός με το φετινό, μην τρελαθούμε κιόλας! Και καλά που έχει τον Μήτρογλου γιατί αλλιώς θα είχε κι άλλα "θέματα"...\nΤο "Μαρινάκη πούλα ή πάρε παίκτες" έχει αρχίσει ήδη να ακούγεται/γράφεται στα "ερυθρόλευκα" φόρα.\nΟσο για τους δημοσιογράφους που κάνουν ρεπορτάζ Ολυμπιακού, μετά από τέτοια παιχνίδια (και αποχωρήσεις προπονητών) κανείς δεν θα ήθελε να είναι στη - δύσκολη - θέση τους...\n@Crazy Tourists: Οχι, δεν πρόκειται να το αντιληφθούν γι' αυτό και δεν θα πάει μπροστά γενικά το ελληνικό ποδόσφαιρο.\nΤο έχω ξαναγράψει, από την εποχή Κόκκαλη ακόμα, πως οι Ελληνες παράγοντες την εποχή της παντοκρατορίας τους είχαν τη μεγάλη ευκαιρία να φτιάξουν το ελληνικό ποδόσφαιρο, αλλά προτίμησαν να κοιτάξουν την τσέπη τους και μόνο. Ας πρόσεχαν και ας προσέχαμε. Τώρα είναι αργά...\n@4minister: Πάντως, είναι γεγονός ότι ο Χολέμπας "απενοχοποιεί" τον Σπυρόπουλο...\n@Nick Triantos: Σιγά που δεν θα είχε το δικό του Τζιόλη!!!\nΚαι όμως γυρίζει, γράφουν οι παραγγελιογράφοι. Να μη χαθεί η είσπραξη στο Τηγάνι. Απ' αυτά που είδα, πρώτοι θα αρπάξουν το παστέλι στον επαναληπτικό οι Γελάκτικος.\n@4minister: Ναι, αυτό τι σου λέει; Περιμένουν να το γυρίσουν το ματς!\nΚαι εντάξει, έχουμε δει ματς να γυρίζουν ΚΑΙ από 3-0, αλλά αυτό με τον γαύρο είναι μόνιμη κατάσταση (να υποστηρίζουν ότι μπορεί να γίνει η υπέρβαση)


Ροζάριο από ημιπολύτιμους λίθους και εξαρτήματα από ασήμι 925.\nΔιατίθεται στους εξής ημιπολύτιμους λίθους: Καπνώδη Χαλαζία, Καρνεόλη, Αχάτη, Λάπις Λαζούλι, Αμέθυστο, Μάτι Τίγρη και Κόκκινο Μάτι Τίγρη.\nΟ θυρεός του είναι διακοσμημένος με έναν εγχάρακτο σταυρό, ενώ στο τελείωμά του υπάρχει ένας διάτρητος, οβάλ σταυρός επίσης.\nΟι ημιπολύτιμοι λίθοι έχουν διάμετρο 10 χιλιοστά. Το ροζάριο έχει μήκος 51 εκατοστά και βάρος 107 γραμμάρια περίπου.\nΣημείωση: Οι χάντρες από φυσικά υλικά ενδέχεται να παρουσιάζουν διαφορές ως προς το χρώμα, το μέγεθος και το βάρος.\nΗμ/μος λίθος Λάπις Λάζουλι Μάτι τίγρης Καρνεόλης Καπνώδης Χαλαζίας Αχάτης Αμέθυστος Κόκκινο Μάτι Τίγρη\nΡοζάριο από ημιπολύτιμους λίθους και ασημένια...


Αναβάθμιση της 120 Πτέρυγα Εκπαιδεύσεως Αέρος – EXPERTNEWS\n17/06/2021 6:00 ΠΜ\nΑναβάθμιση της 120 Πτέρυγα Εκπαιδεύσεως Αέρος\nΤα στελέχη της Πολεμικής μας Αεροπορίας σκεπάζουν την Επικράτεια με τα όπλα τους και τα φτερά τους παρέχοντας την ομπρέλα ασφαλείας που κάνει τις Ελληνίδες και τους Έλληνες να νιώθουν και να είναι πραγματικά ασφαλείς. Αυτό τόνισε ο υπουργός Εθνικής ‘Αμυνας Νίκος Παναγιωτόπουλος από την Καλαμάτα, όπου παρέστη, σήμερα Παρασκευή 11 Ιουνίου, στα εγκαίνια του νέου προγράμματος παροχής φιλοξενίας της Πολεμικής Αεροπορίας «Hellenic Wings Inns», στην 120 Πτέρυγα Εκπαιδεύσεως Αέρος (ΠΕΑ).\nΑναφερόμενος στο συνολικό στρατηγικό σχέδιο αναβάθμισης της Αεροπορικής Βάσης Καλαμάτας, μετά τη σύναψη Διακρατικής Συμφωνίας με το Ισραήλ, ο Ν. Παναγιωτόπουλος, μεταξύ άλλων, υπογράμμισε: «Οι Ίκαροι που έρχονται εδώ για να αναλάβουν το πτητικό κομμάτι της εκπαίδευσης τους είναι το μέλλον της Πολεμικής Αεροπορίας. Οι στρατηγικής σημασίας συμφωνίες που υπογράψαμε με το Ισραήλ διασφαλίζουν στο απόλυτο το μέλλον της Πολεμικής Αεροπορίας, αναβαθμίζοντας με εντυπωσιακό τρόπο τις συνολικές δυνατότητες της 120 ΠΕΑ».\n«Εδώ», συνέχισε ο υπουργός, «θα ξεκινήσει σύντομα ένα πάρα πολύ ουσιαστικό έργο. Θα υπάρξει συνολική εκπαίδευση στις επίγειες υποδομές, θα προστεθούν υπερσύγχρονα συστήματα για την επίγεια εκπαίδευση των Ικάρων, αλλά επίσης θα έλεγα πως θα γίνει μια δραματική και γρήγορη αναβάθμιση των Πτητικών Μέσων. Θα συντηρηθούν και θα αποδοθούν τα ελικοφόρα εκπαιδευτικά σε ικανό αριθμό, ώστε να καλύπτονται στο ακέραιο όχι μόνο οι ανάγκες της Πολεμικής Αεροπορίας, αλλά ενδεχομένως να προσελκυσθούν εκπαιδευόμενοι Ίκαροι από τρίτες χώρες. Θα τεθούν σε διαθεσιμότητα καινούργια υπερσύγχρονα αεριωθούμενα 5ης γενιάς, κάτι το οποίο απασχολούσε έως πρότινος την Πολεμική Αεροπορία ως άλυτο πρόβλημα, διότι αυτά που έχουμε ήδη, φθάνουν στο τέλος του επιχειρησιακού βίου τους κι ύστερα από λίγο καιρό θα βρισκόμασταν προ ενός πρωτοφανούς, θα έλεγα, αδιεξόδου».\n«Η 120 ΠΕΑ θα μεταβληθεί σε ένα Διεθνές Κέντρο Εκπαίδευσης» ανέφερε ο Ν. Παναγιωτόπουλος, «ικανό να προσελκύσει τους καλύτερους εκπαιδευόμενους Ικάρους και τρίτων χωρών. Κι αυτό θα αποβεί σε όφελος και της τοπικής κοινωνίας, και της τοπικής οικονομίας».\nΓια την επαύξηση των δυνατοτήτων των Ενόπλων Δυνάμεων, ο Ν. Παναγιωτόπουλος επισήμανε ότι το υπουργείο Εθνικής ‘Αμυνας έχει «αναλάβει μια σειρά από πρωτοβουλίες» για τη βελτίωση του επιπέδου «των επιχειρησιακών δυνατοτήτων των Ενόπλων Δυνάμεων». Χαρακτήρισε, δε, το πρόγραμμα «εξαιρετικό έμπρακτο δείγμα γραφής για τη διαρκή μέριμνα που επιδεικνύει η Πολεμική Αεροπορία για το προσωπικό της, το οποίο αποτελεί τον σημαντικότερο πολλαπλασιαστή ισχύος και το πολυτιμότερο αποτύπωμα της συνολικής αποτρεπτικής ισχύος των Ενόπλων Δυνάμεων».\n«Το πρόγραμμα “Hellenic Wings Inns” θα βελτιώσει περαιτέρω την ποιότητα ζωής των στελεχών και θα παράσχει σημαντικά οφέλη τόσο στους ίδιους, όσο και τις οικογένειές τους» συμπλήρωσε ο υπουργός.\nΓια την αξιοποίηση της ακίνητης περιουσίας των Ενόπλων Δυνάμεων, ο Ν. Παναγιωτόπουλος είπε ότι «πρέπει να γίνεται κατά τέτοιο τρόπο ώστε αφενός να ωφελούνται οι Ένοπλες Δυνάμεις, να εξοικονομούνται και πόροι για τις ανάγκες των Ενόπλων Δυνάμεων, αλλά να υπάρχει όφελος στην τοπική κοινωνία όπου αυτό μπορεί να προκύψει».\nΓια τα «Mirage 2000», ξεκαθάρισε ότι «για πρώτη φορά από το 2012 βρέθηκαν με συμφωνία εν συνεχεία υποστήριξης ώστε να υπάρχει απρόσκοπτη ροή ανταλλακτικών και προκύπτει ήδη ωφέλεια όσον αφορά στις διαθεσιμότητες που καταγράφονται στις τάξεις της Πολεμικής Αεροπορίας».\nΓια τη συμφωνία για τα μαχητικά αεροσκάφη «Rafale», ο Ν. Παναγιωτόπουλος τόνισε: «Προχωρήσαμε σε χρόνο-ρεκόρ από την έναρξη των διαπραγματεύσεων στη συμφωνία πρόσκτησης 18 αεροσκαφών. Σ’ ένα μήνα περίπου, το πρώτο με ελληνικά διακριτικά στα φτερά και φυσικά Έλληνα χειριστή θα προσγειωθεί στην Τανάγρα, που θα είναι από εδώ και πέρα η βάση των “Rafale”. Θα ακολουθήσουν και τα υπόλοιπα της πρώτης εξάδας, ενώ θα παραλάβουμε συνολικά τα 18 αεροσκάφη σε τρεις εξάδες στα επόμενα δύο χρόνια».\nΠαράλληλα, όπως ανέφερε, «εξελίσσεται ομαλά και μέσα στο προβλεπόμενο χρονοδιάγραμμα το πρόγραμμα αναβάθμισης 84 αεροσκαφών F-16 στην πιο προηγμένη εκδοχή αυτού του τύπου αεροσκάφους στον κόσμο σήμερα, την εκδοχή “Viper”».\nΓια τους άλλους Κλάδους των Ενόπλων Δυνάμεων, ο υπουργός υπογράμμισε ότι «είναι το καλοκαίρι των μεγάλων αποφάσεων για το Πολεμικό Ναυτικό» και πρόσθεσε ότι «η απόφαση που έχει να κάνει με τα καινούργια πλοία του Πολεμικού Ναυτικού, θα δρομολογήσει την μοίρα του για τα επόμενα 30 χρόνια».\nΑπό την πλευρά του, ο αρχηγός του Γενικού Επιτελείου Εθνικής ‘Αμυνας (ΓΕΑ) αντιπτέραρχος Γεώργιος Μπλιούμης τόνισε ότι η Πολεμική Αεροπορία εργάζεται «για να είναι πάντα ένα βήμα μπροστά από τις αναδυόμενες ανάγκες του προσωπικού, αναλαμβάνοντας όλες εκείνες τις δράσεις που θα υποστηρίξουν τις οικογένειες, θα διευκολύνουν την καθημερινότητα και θα αναδείξουν την ανθρώπινη διάσταση».\nΓια τη δημιουργία των χώρων φιλοξενίας Hellenic Wings Inn της 120 Πτέρυγας Εκπαίδευσης Αέρος, είπε ότι πραγματοποιείται «στα πρότυπα της USAF και άλλων ευρωπαϊκών αεροποριών». Ενώ, τόνισε, ότι «το έργο αυτό αποδεικνύει ότι αναζητώντας καινοτόμες λύσεις, και εργαζόμενοι με μεθοδικότητα, μπορούμε να ανταποκριθούμε αποτελεσματικά στις σύγχρονες απαιτήσεις, παρά τις δεδομένες οικονομικές αλλά και υγειονομικές πλέον προκλήσεις».\n«Το προσωπικό της Πολεμικής Αεροπορίας θα βρίσκεται πάντα στην πρώτη γραμμή ενδιαφέροντος για την ηγεσία και θα συνεχίσουμε να εργαζόμαστε με ζήλο για να εξασφαλίσουμε την ψυχική ηρεμία και ψυχαγωγία του, στις καλύτερες δυνατές συνθήκες» κατέληξε ο αρχηγός ΓΕΑ.\nΣτην τελετή παρέστησαν οι βουλευτές Μεσσηνίας Γιάννης Λαμπρόπουλος, Περικλής Μαντάς και Μίλτος Χρυσομάλλης, ο αντιπεριφερειάρχης Μεσσηνίας Στάθης Αναστασόπουλος, ο δήμαρχος Καλαμάτας Αθανάσιος Βασιλόπουλος και ο Μητροπολίτης Μεσσηνίας Χρυσόστομος.\nHellenic Wings Inns\nΟι χώροι φιλοξενίας προσωπικού “Hellenic Wings Inns” στην 120 ΠΕΑ της Καλαμάτας ανακαινίστηκαν και αποδίδονται προς χρήση από το στρατιωτικό προσωπικό της Πολεμικής Αεροπορίας για ολιγοήμερες διακοπές με τις οικογένειές τους.\nΠρόκειται για δεκαπέντε δωμάτια πλήρως εξοπλισμένα, με δυνατότητα φιλοξενίας τεσσάρων ατόμων και παραμονής έως επτά διανυκτερεύσεις. Οι ένοικοι θα έχουν τη δυνατότητα χρήσεως ευκολιών της μονάδος, όπως για παράδειγμα της Λέσχης, του εστιατορίου, των θέσεων σταθμεύσεως κ.α.\nΑξίζει να σημειωθεί ότι μετά το τέλος της τελετής εγκαινίων, ο υπουργός επισκέφθηκε την 120 Πτέρυγα Εκπαιδεύσεως Αέρος όπου είχε ενημέρωση για εκπαιδευτικά θέματα, καθώς και για την έναρξη των εργασιών του νέου Διεθνούς Εκπαιδευτικού Κέντρου Πτήσεων της Καλαμάτας.\nΣτον τελικό ο Στέφανος Τσιτσιπάς Roland Garros\nΕπίσκεψη Σπ. Λιβανού στον ΟΠΕΚΕΠΕ: Είστε η καρδιά...\nΈναρξη του project2030.gr Youth Forum powered by ΟΝΝΕΔ...


O Λάμπρος Φισφής από το Α ως το Ω: “Συνήθως παίζω μια εκδοχή του εαυτού μου” - Cosmopoliti.com – Χριστίνα Πολίτη\nHome > Από το Α ως το Ω > O Λάμπρος Φισφής από το Α ως το Ω: “Συνήθως παίζω μια εκδοχή του εαυτού μου”\nO Λάμπρος Φισφής από το Α ως το Ω: “Συνήθως παίζω μια εκδοχή του εαυτού μου”\nO Λάμπρος Φισφής ξεχώρισε από την πρώτη του εμφάνιση. Ανήκει στους χαρισματικούς κωμικούς της νέας γενιάς και κατάφερε να κάνει το ελληνικό κοινό να αγαπήσει το stand up comedy -ένα από τα πιο δύσκολα είδη διασκέδασης- και να γελάει περισσότερο τα τελευταία χρόνια με τις παραστάσεις του. Φέτος, μας ξανά-συστήνει την επιθεώρηση και έχει τις απαντήσεις στην ερώτηση Τι ζούμε; της ομότιτλης παράστασης που έγραψε και παίζει στο Θέατρο Βέμπο μαζί με τους: Γιώργο Αγγελόπουλο, Μιχάλη Μαθιουδάκη, Δημήτρη Μακαλιά, Αλεξάνδρας Ούστα, Ζήση Ρούμπο, Γιάννη Σαρακατσάνη, Ειρήνη Ψυχράμη. Για να τον γνωρίσουμε καλύτερα, απαντάει σήμερα στο Cosmopoliti από το Α ως το Ω.\nΆμστερνταμ: Η πόλη που ξεκίνησα το stand up comedy και οι άνθρωποι που μου βγάλανε την πίστη για να γελάσουν.\nΒέμπο: Το θέατρο που εμπιστεύτηκε μια νέα γενιά κωμικών και τους έδωσε σκηνή για να παρουσιάσουν τη δουλειά τους.\nΓενιά των 592 ευρώ: Ένας τίτλος σειράς που αρχικά ήταν «Η Γενιά των 700 ευρώ» και λίγο πριν βγει αέρα έπρεπε να τον αλλάξουμε.\nΔίκιο έχω: Στο μυαλό μου πάντα και στην πραγματικότητα σπανίως.\nΕπιθεώρηση: Ένα μαγικό και παρεξηγημένο είδος θεάτρου.\nΖωή: Καλημέρα. Μιλάμε για το πιο τραγικό τηλεοπτικό reference.\nΗθοποιός: Καλά παιδιά. Αυτοί που έχω γνωρίσει εγώ τουλάχιστον.\nΘεός: Όλοι μας είμαστε Θεοί σε κάτι. Ποοο! Αυτό που έγραψα δεν σημαίνει τίποτα. Αλλά ακούγεται κουλ.\nΙστορία της ζωής σου: Ευτυχώς που έγραψες το «της ζωής σου» γιατί ήμουν έτοιμος να ξεκινήσω να γράφω για το big bang και να φτάσω μέχρι και το σήμερα.\nΚωμικό Μπουμ: Η χαρά του να δημιουργείς κάτι από το τίποτα αυτοσχεδιάζοντας με μια παρέα.\nΛατρεία έχω: Στο ψωμί.\nΜόττο: Σιχαίνομαι τα μόττο.\nΝεύρα: Μπορώ να έχω για οτιδήποτε. Κάποιες φορές νευριάζω για λογαριασμό άλλων.\nΞεκαρδίζομαι: Όταν κάποιος πέφτει κάτω.\nΟικογένεια: Μεγάλο τραπέζι, πολύ φαγητό και μετά από μια ώρα καβγάς.\nΠεριοδεία: Κάθε μέρα και μια άλλη πόλη και μια άλλη παράσταση και ένα άλλο κοινό και μια άλλη εμπειρία.\nΡόλος: Δεν ξέρω και πολλά για αυτό. Συνήθως παίζω μια εκδοχή του εαυτού μου.\nStand up comedy: Είδος παράστασης που έχει 8 με 10 γέλια το λεπτό.\nΤι ζούμε: Ένα επιφώνημα που δεν χρειάζεται απάντηση. Είναι σαν το αι σιχτίρ.\nΥπάρχω για να…: Πολύ βαθιές σκέψεις. Μου έκαψες τον εγκέφαλο.\nΦήμη: Αν είναι καλή τη θες αν είναι κακή λες «μην ακούτε τις φήμες».\nΧρόνος: Κάτι που πρέπει να μάθεις να διαχειρίζεσαι σωστά.\nΨυχαγωγία: Αυτό που μου αρέσει να κάνω.\nΩραίο φινάλε: Ε τώρα κλέβεις. Δεν μπορείς απλά να βάζεις τη λέξη ωραίο για το ωμέγα. Να κάτσεις να βρεις λέξη για ωμέγα.\nΚυριακές στις 21.30, Δευτέρες και Τρίτες στις 21.00!\nΩς τις 6 Φεβρουαρίου!\nΠαίζουν οι κωμικοί: Γιώργος Αγγελόπουλος, Μιχάλης Μαθιουδάκης, Δημήτρης Μακαλιάς, Αλεξάνδρας Ούστα, Ζήσης Ρούμπος, Γιάννης Σαρακατσάνης, Λάμπρος Φισφής, Ειρήνη Ψυχράμη.\nO Λάμπρος Φισφής από το Α ως το Ω: "Συνήθως παίζω μια εκδοχή του εαυτού μου"λάμπρος φισφήςΤι ζούμε


Ίδρυση Πολυτεχνικής Σχολής στο Πανεπιστήμιο Ιωαννίνων – ΖΗΣΕ ΤΑ ΜΑΘΗΜΑΤΙΚΑ ΣΟΥ\n5 February 2017 Christos Loizos liveyourmaths Leave a comment\nΜε το Σχέδιο Νόμου του Υπουργείου Παιδείας, Έρευνας & Θρησκευμάτων με τίτλο «Ρύθμιση θεμάτων του Κρατικού Πιστοποιητικού γλωσσομάθειας, της Εθνικής βιβλιοθήκης της Ελλάδας και άλλες διατάξεις» που κατατέθηκε στη Βουλή και θα συζητηθεί την επόμενη εβδομάδα, ιδρύεται Πολυτεχνική Σχολή στο Πανεπιστήμιο Ιωαννίνων.\n1. α) Ιδρύεται στο Πανεπιστήμιο Ιωαννίνων Πολυτεχνική Σχολή, η οποία συγκροτείται από τα Τμήματα: αα) Μηχανικών Επιστήμης Υλικών ββ) Μηχανικών Ηλεκτρονικών Υπολογιστών και Πληροφορικής και γγ) Αρχιτεκτόνων Μηχανικών.\n2. Η Σχολή Θετικών Επιστημών ανασυγκροτείται και αποτελείται από τα Τμήματα: α) Μαθηματικών, β) Φυσικής, και γ) Χημείας. Το Τμήμα Μηχανικών Ηλεκτρονικών Υπολογιστών και Πληροφορικής και το Τμήμα Μηχανικών Επιστήμης Υλικών υπάγονται στην Πολυτεχνική Σχολή.\nPrevious Post: Θέμα στα Μαθηματικά Θετικού προσανατολισμού της Γ΄Λυκείου!\nNext Post: Η διδασκαλία και η αξιολόγηση των Μαθηματικών στις Πανελλαδικές Εξετάσεις – νέοι δρόμοι και αλλαγή φιλοσοφίας


Αιγόκερως με Τοξότη | Oroskopos.tv\nΤα συνεχόμενα ζώδια στο ζωδιακό κύκλο δημιουργούν δύσκολους συνδυασμούς.\nΑυτό οφείλεται στο γεγονός πως το δεύτερο ζώδιο έχει αυτά που λείπει από το πρώτο. Έτσι, για πολλούς λόγους εσείς και ο Τοξότης είστε αντίθετοι.\nΗ μεγαλύτερη διαφορά ανάμεσά σας είναι πως κυβερνήτης του συντρόφου σας είναι ο Δίας ο οποίος είναι αισιόδοξος. Εσείς από την άλλη πλευρά έχετε κυβερνήτη τον Κρόνο και είστε ρεαλιστές.\nΟ σύντροφός σας θα σας αποκαλέσει απαισιόδοξους και δεν θα καταλαβαίνει γιατί θεωρείτε τόσο ζωτικής σημασίας να είστε προετοιμασμένοι για τις δύσκολες στιγμές.\nΕσείς από την άλλη δεν θα καταλαβαίνετε πως μπορεί εκείνος να βλέπει τη ζωή τόσο αισιόδοξα.\nΟ Τοξότης λατρεύει τη γυμναστική. Θα σας παροτρύνει για πολλά πράγματα, και εσείς είτε θα κάνετε κάτι με τις οδηγίες του Τοξότη, είτε θα τον αγνοήσετε καθώς θα εκνευριστείτε και θα νιώσετε ταπεινωμένοι.\nΣε οποιαδήποτε κατάσταση, η ωμή φρασεολογία του Τοξότη είναι δύσκολη να την αποδεχτεί ο ευγενικός και διπλωμάτης Αιγόκερως.\nΣτο κρεβάτι, θα βρείτε τον Τοξότη ελκυστικό και σέξι.\nΌμως ύστερα από ένα χρονικό διάστημα, ίσως αναρωτηθείτε αν είστε συμβατοί σε οποιοδήποτε άλλο επίπεδο.\nΣτο τέλος, ο Τοξότης μένει στη θεωρεία και εσείς ασχολείστε με τις πράξεις, έτσι εσείς θα είστε αυτοί που θα φέρνετε τα χρήματα στο σπίτι.\nΑπό την άλλη μεριά, θα λατρέψετε το χιούμορ και τις βαθιές φιλοσοφικές απόψεις του.\nΟ σύντροφός σας απολαμβάνει μία ποικιλία εκπαιδευτικών προγραμμάτων για να ταΐζει το πεινασμένο του μυαλό.\nΑυτό είναι κάτι που ικανοποιεί και εσάς, και ίσως εκεί να βρείτε λίγο κοινό έδαφος. Αυτός ο συνδυασμός έχει 50% πιθανότητες επιτυχίας.\nΘα έχει δύσκολες στιγμές, αλλά δεν είναι ακατόρθωτη. Η επιτυχία ή η αποτυχία της σχέσης εξαρτάται από εσάς!


ΜΠΛΕ ΑΚΡΙΔΑ: Σκοτώνουν τον ΟΓΑ ενώ χαρίζουν 3 δις ευρώ σε μηντιάρχες και τηλεπερσόνες!\nΣκοτώνουν τον ΟΓΑ ενώ χαρίζουν 3 δις ευρώ σε μηντιάρχες και τηλεπερσόνες!\nMιλάμε για την απόλυτη φαυλότητα.\nΣκοτώνουν τον ΟΓΑ, ένα ταμείο χτισμένο από το αίμα και των ιδρώτα των αγροτών και την ίδια στιγμή χαρίζουν θαλασσοδάνεια κοντά στα 2 δις ευρώ των μηντιαρχών και άλλα 152 εκατομμύρια ευρώ διασπάθισης θαλασσοδανείου που δόθηκε...\nστο ΚΕΕΛΠΝΟ και από εκεί χορηγίες σε δημοσιογράφους και ΜΜΕ.\nΟι φαύλοι κυβερνώντες την ίδια στιγμή που καταργούν τον ΟΓΑ σπρώχνουν εκατοντάδες χιλιάδες ευρώ του ΕΣΠΑ σε επιχειρήσεις σαπάκια των ΜΜΕ.\nΕάν προσθέσεις τα ποσά παθαίνεις ίλιγγο. Την ώρα που οι φάυλοι ανατινάζουν τον ΟΓΑ και εξολοθρεύουν τους αγρότες επιδοτούν με 3 δις ευρώ τα ΜΜΕ, τους μηντιάρχες και διάφορα αγράμματα νούμερα που υποδύονται τις τηλεπερσόνες.\nΜιλάμε για την απίστευτη ζούγκλα της χυδαιότητας, της υποκρισίας και της φαυλότητας. Δείτε τους αριθμούς για μια ακόμη φορά>


Βασιλικός Πολτός - Simvlos | Εco Farm\n> Προϊόντα Κυψέλης>Βασιλικός Πολτός\nΕίναι πηγή βιταμινών του συμπλέγματος Β (B1,B2,B6,B12), Α, D, E, K και C, ενζύμων και μιας ομάδας συστατικών που μέχρι σήμερα έχουν μείνει απροσδιόριστα. Η περιεκτικότητα του βασιλικού πολτού σε όλα αυτά τα θρεπτικά στοιχεία τον καθιστά μια τροφή με πλήθος ευεργετικών ιδιοτήτων.\n• Ρυθμίζει και εξισορροπεί τις λειτουργίες του οργανισμού\n• Οξυγονώνει τα κύτταρα και αυξάνει τη φυσική αντίσταση στις εξωτερικές προσβολές αλλά και στις εσωτερικές ανωμαλίες • Αυξάνει τις σωματικές και πνευματικές δυνάμεις, τονώνει τη μνήμη και την αντοχή\n• Τονώνει την ερωτική επιθυμία, αυξάνει την γονιμότητα και τη σεξουαλική απόδοση.\nΔοσολογία Ενήλικες Η ημερήσια δόση βασιλικού πολτού, λόγο της υψηλής ποιότητας του είναι έως και μισό γραμμάριο (ίσο με το κουταλάκι της συσκευασίας) για 20 ημέρες, να ακολουθεί παύση 10 ημερών και μετά μπορεί να επαναληφθεί ο κύκλος. Συστήνεται για καλύτερα αποτελέσματα η κατανάλωση τουλάχιστον 20 γραμμαρίων βασιλικού πολτού.\nΠαιδιά Για τα παιδιά η ημερήσια δόση δεν πρέπει να ξεπερνά το 1/10 του γραμμαρίου.\nΤρόπος Χρήσης Η καλύτερη ώρα για την χορήγηση του είναι το πρωί, ένα τέταρτο πριν το πρωινό γεύμα, βάζοντας την ποσότητα κάτω από την γλώσσα για να απορροφηθεί από το κυκλοφορικό σύστημα. Επειδή η γεύση του είναι υπόπικρη και ξινή η χορήγηση του μπορεί να γίνει με μικρή ποσότητα μελιού ακολουθώντας την παραπάνω διαδικασία.\nΣυσκευασία Συσκευάζεται σε βαζάκι των 10 ή 20 γραμμαρίων με κουταλάκι.\nΣυντήρηση Συντηρείται σε θερμοκρασία 5 βαθμών C (οικιακό ψυγείο) έως 6 μήνες, αλλοιώνεται από τον αέρα το φως και τα μεταλλικά σκεύη.


Eίναι αυτοί οι καλύτεροι δολοφόνοι στον κινηματογράφο; | HuffPost Greece\n26/11/2015 02:11 EET\nEίναι αυτοί οι καλύτεροι δολοφόνοι στον κινηματογράφο;\nΥπάρχουν κυριολεκτικά εκατοντάδες ταινίες περί μαφιόζων εκεί έξω, οι περισσότερες εκ των οποίων βασίζονται σε πραγματικά γεγονότα. Ελάχιστες όμως αξιώνονται να ασχοληθούν με την αληθινή ιστορία των πραγματικών πρωταγωνιστών. Όχι δηλαδή των capo, αλλά εκείνων των 'ακάματων' hitman που φροντίζουν ώστε η μηχανή να δουλεύει 'ρολόι'.\nΜπράβο στον Depp που αποφάσισε, επιτέλους, να παίξει έναν 'κανονικό' άνθρωπο. Έστω και κάποιον τόσο ελεεινό όσο ο Whitey, τον οποίο πολλοί εγκληματολόγοι κατατάσσουν -εξαιτίας της βιαιότητας και του σαδισμού του- επιστημονικά στους serial killers.\nΤo ίδιο δηλαδή που συμβαίνει με τον στενό συνεργάτη του Stephen 'Ο Τουφεκιοφόρος' Flemmi, ο οποίος, εκτός από το Black Mass, είναι η βάση του χαρακτήρα που υποδύεται ο -συνολικά έξοχος- Ray Winstone στο 'όλοι οι καλοί Ιρλανδοί μαφιόζοι χωράνε' The Departed (απολαύστε τον εδώ να απειλεί να κόψει τα μπαλάκια του Leo).\nΓια την ιστορία οφείλουμε να επισημάνουμε ότι ο ρόλος του Jack Nicholson στο The Departed είναι και πάλι εμπνευσμένος από τον Bulger. Παρόλο που το όνομά του χαρακτήρα του, δηλαδή το Frank Costello, είναι αναφορά στον επονομαζόμενο 'Πρωθυπουργό' της Μαφίας. Τον ίδιο που αποτέλεσε μια από -πολλές και διαφορετικές- εμπνεύσεις για τον Vito Corleone και τον οποίο έχουμε δει να τον παίζουν πολλοί, μεταξύ των οποίων και ο Costas Mandylor στο 'θρίαμβο του κακού casting' Mobsters.\nΕκεί δηλαδή που είναι μαζεμένοι όλοι οι 'παλιόφιλοι'. Όπως π.χ. ο Lucky Luciano (τον οποίο παίζει ο Christian Slater), o Bugsy Siegel (τον οποίο παίζει καταστροφικά ο Richard Griego, ακριβώς την ίδια χρονιά που τον αποθέωσε ο Warren Beatty στο Bugsy) και τον Meyer Lasnky (που 'υποφέρει' στα χέρια του Patrick Dempsey).\nΌλοι εξαιρετικά σημαντικοί στην ιστορία της μαφίας. Όλοι ιδιαιτέρως 'φωταγωγημένοι'. Σχεδόν εξίσου με τον Al Capone (με καλύτερο όλων, προφανώς, τον De Niro στο The Untouchables). Αλλά κανένας τους (πέρα από τον Siegel) δεν υπήρξε καθαρόαιμος hitman.\nΕπιστρέφοντας στο Black Mass, εκείνος που, και πάλι, κινηματογραφικά, είναι 'ριγμένος' είναι ο εκτελεστής Johnny Martorano. Εκείνος στον οποίο καθόλου τυχαία έβγαλαν τα παρατσούκλια 'Ο Εκτελεστής' και 'Ο Χασάπης της Οδού Basin'.\nΟ ίδιος που, σύμφωνα με συνεργάτες του, είναι πιο επικίνδυνος από τον ίδιο τον Bulger (Επίσης πιο έξυπνος, αφού έγινε πληροφοριοδότης, εκτείνοντας ποινή μόλις 14 χρόνων και παίρνοντας, όταν βγήκε από την φυλακή το 2007, 20.000 δολάρια 'πουρμπουάρ' για να ξεκινήσει μια νέα ζωή).\n"Αν, στην πραγματικότητα, όπως δείχνει στην ταινία, ο Bulger την έλεγε στο Johnny γιατί έβαζε τα δάχτυλά του στα φιστίκια και μετά τα έγλειφε, δεν θα υπάρχει ταινία γιατί θα τον είχε πυροβολήσει στο κεφάλι".\nΕπίσης, ο Martorano, υπεύθυνος για εξίσου πολλούς φόνους, δεν ήταν 'ψυχάκιας'. Απλώς 'συνειδητός' επαγγελματίας.\n"Δεν είμαι serial killer. Αυτοί απολαμβάνουν το να σκοτώνουν. Εγώ ποτέ δεν το απόλαυσα. Το έκανε γιατί το απαιτούσε η δουλειά".\nΆρα, ουσιαστικά, η πιο ολοκληρωμένη κινηματογραφική απεικόνιση αυτού του 'υποτιμημένου' επαγγελματικού κλάδου, ήταν και παραμένει το The Iceman. Η βιογραφική δηλαδή ταινία του 2013 σχετικά με το θρυλικό hitman της μαφίας Richard Kuklinski (No1 σε όλες τις σχετικές λίστες) τον οποίο υποδύεται έξοχα ο Michael Shannon.\nΜιλάμε για ένα πιστό οικογενειάρχη (η γυναίκα του οποίου δεν είχε ιδέα για το πως έβγαζε πραγματικά το μεροκάματο), με ύψος 1.96 και βάρος 135 κιλά, που φέρεται να έχει ξεπαστρέψει 250 άτομα (πάντα άντρες, ποτέ γυναίκες ή παιδιά) και ο οποίος κέρδισε το παρατσούκλι του επειδή συνήθιζε να παγώνει τα θύματά του για να 'κρύβει' την ώρα θανάτου.\nΣτην ίδια ταινία βλέπουμε και τον 'γεννημένο να παίζει τρελαμένους μαφιόζους' Ray Liotta στο ρόλο του αφεντικού του, Roy DeMeo, επίσης εντός της σχετικής top 10 λίστας ως υπεύθυνο για πάνω από 200 θανάτους και 'εφευρέτη' μιας εξαιρετικά αποτελεσματικής μεθόδου ξεφορτώματος των πτωμάτων (ένας πυροβολισμός στο κεφάλι, μια μαχαιριά στην καρδιά για να μειωθεί η ροή του αίματος στην τρύπα, ανάποδο κρέμασμα στο μπάνιο για να φύγει το αίμα και μετά τεμαχισμός και τύλιγμα σε πλαστικό)\nΑν και, κινηματογραφικά, ο πιο 'ανισόρροπος' από όλους τους εκτελεστές της μαφίας, συνεχίζει να είναι ο Joe Pesci από το Goodfellas. O χαρακτήρας του οποίου είναι βασισμένος όντως στον Tommy DeSimone, ένα hitman της οικογένειας Lucchese, διαβόητο για τον ανεξέλεγκτο θυμό του και το απρόβλεπτο του χαρακτήρα του.\nΤρομακτικός ακριβώς επειδή όντως θυμίζει το πως είναι πραγματικά οι συγκεκριμένοι εκτελεστές. Δηλαδή όχι απαραίτητα ιδιαίτερα 'επιβλητικοί' σωματικά, αλλά με νοοτροπία δολοφόνου. (σ.σ. αν και, στην πραγματικότητα, ο DeSimone ήταν γομάρι).\nΌπως π.χ. ο Abe 'Kid Twist' Reles που, μέσα σε δυο δεκαετίες (30s και 40s) φέρεται να σκότωσε 1.000 άτομα. Συνήθως χρησιμοποιώντας τον αγαπημένο του παγοκόφτη. Αλλά κανείς δεν 'αξιώθηκε' να φτιάξει μια ταινία για αυτόν.\nΕν αρχή ο 'όνομα και πράγμα' Crazy Joe Gallo, ο μοναδικός mafia hitman στην ιστορία που μπορεί να καυχιέται ότι, πέρα από δική του ταινία, το μέτριο Crazy Joe, ενέπνευσε τον Bob Dylan να του γράψει κοτζάμ μπαλάντα (το Joey).\nΕπίσης απολύτως υπαρκτό πρόσωπο ήταν και ο Mickey Cohen, boxer και πρώην σωματοφύλακας του Siegel που έγινε βασιλιάς του Los Angeles, τον οποίο υποδύεται πειστικότατα ο Sean Penn (που έπαιξε τον επαγγελματία δολοφόνο και στο The Gunman) στο 'Οι διώκτες του εγκλήματος'.\nΟι παραπάνω είναι οι όντως επικίνδυνοι. Και στην ζωή και στην οθόνη. Όχι όμως απαραίτητα και οι πιο κουλ ή εκείνοι που 'αγαπάμε' περισσότερο και για τους οποίους έχουμε ήδη μιλήσει ήδη.\nΌμως αυτό είναι μια εντελώς διαφορετική συζήτηση που οφείλει να ξεκινήσει από τον Οσκαρικό Anton Chiqurh του Javier Bardem και τους υποψήφιους για Όσκαρ Nicholson για το Prizzi's Honor και Travolta και Jackson για το Pulp Fiction.\nΝα κοιτάξει πίσω στους 'πρωτοπόρους' Lee Marvin (The Killers), Charles Bronson (The Mechanic), Edward Fox (The Day of the Jackal) και Alain Delon (Le samourai).\nPLUS: Culture Ταινίες δολοφόνοι


Εκπαιδευτικές επιδοτήσεις για εκπαίδευση/πρακτική στο εξωτερικό | Τα φάγαμε όλοι μαζί\nHome › Εκπαίδευση - Παιδεία › Εκπαιδευτικές επιδοτήσεις για εκπαίδευση/πρακτική στο εξωτερικό\nΕκπαιδευτικές επιδοτήσεις για εκπαίδευση/πρακτική στο εξωτερικό\nΠρος το τέλος των σπουδών, έμαθα για τη δυνατότητα να κάνει κάποιος φοιτητής ένα εξάμηνο πρακτικής/διδασκαλιας στο εξωτερικό με ευρωπαική επιδότηση. Ένα τεχνικό γραφείο (κάποιος καθηγητής/υπάλληλος του εκπαιδευτικού ιδρύματος δουλευε εκει) είχε αναλλάβει να διεκπεραιώσει τα γραφειοκρατικά. Μια καλή κυρία εκει μου είπε πως μπορώ να πάρω μέρος στο πρόγραμμα ανταλλαγής φοιτητών αλλά θα μπορούσα να πάρω μόνο τη μισή επιδότηση γιατί, όπως μου εξήγησε, το εξάμηνο που θα ήμουν στο εξωτερικό αφορούσε δυο διαφορετικά ημερολογιακά έτη κι έτσι λογιστικά ήταν αδύνατο να πάρω την επιδότηση ολόκληρη. Δεν την πίστεψα αλλά καθότι ήθελά πολύ να φύγω στο εξωτερικό, δεν επέμεινα. Μετά από λίγα χρόνια κι αφού είχα προ πολλού επιστρέψει, με πέρνει τηλέφωνο ένας καλός κύριος και μου ζητάει τον τραπεζικό μου λογαριασμό για να καταθέσει το υπόλοιπο της επιδότησης γιατί τους κάνανε έλεγχο από την Ευρώπη. Από τύχη πληρώθηκα ολόκληρη την επιδότηση. Εγώ, με όλη την ανάγκη να φύγω από την Ελλάδα και τον φόβο της απόρριψης της αίτησής μου παθητικά δέχτηκά τη μοίρα μου. Μπορεί να μην έφαγα τίποτα, αλλά αδιαμαρτηρητα έδωσα το μισό μου φαγητό σε κάποιον άλλον.. Και δεν έβγαλα αχνα..\nΤέλος καλό, όλα καλά..Εδώ και χρόνια ζω στο εξωτερικό\n‹ δεν είχα βιβλία στο σχολείο\nΚατάρτιση επιχειρήσεων και κρατικές δομές ›\n3 comments on “Εκπαιδευτικές επιδοτήσεις για εκπαίδευση/πρακτική στο εξωτερικό”\n03/08/2012 στις 17:04\nΕντελώς άκυρη η «ιστορία» σου. Αν ισχύει αυτό, τότε φταις εσύ! Δηλαδή αν αφήσεις ένα 50ευρω πάνω σε ένα παγκάκι, φταίει αυτός που θα το πάρει ή εσύ που το άφησες εκεί. Μπορεί ο υπάλληλος να ήταν κλέφτης που δεν σου τα έδωσε αμέσως (αν και αυτό πάλι δεν είναι σίγουρο, γιατί απλά μπορεί να είχε αφήσει τα χρήματα αδιάθετα και όχι να τα έχει κλέψει), αλλά φταις και εσύ που δεν τα αναζήτησες.\nΤέλος πάντων αρκετά ασχοληθήκαμε με τον Πάγκαλο (δεν γράφω τους χαρακτηρισμούς που θα ήθελα να του γράψω και που αντικειμενικά του αξίζουν γιατί το σχόλιο πολύ δημοκρατικά δεν θα δημοσιευθεί) και αρκετά ασχοληθήκαμε με αηδίες που κάθε ένας παρουσιάζει ως ιστορία.\n04/08/2012 στις 18:23\nΞαναδιάβασε το κείμενο. οσες φορές χρειαστεί. Μέχρι να καταλάβεις αυτό που γράφω, ότι η καλή κυρία μου είπε ότι ΔΕΝ θα πληρωθώ όλη την ευρωπαική επιδότηση. Κι ότι ο καλός κύριος ΜΕΤΑ ΑΠΟ ΧΡΟΝΙΑ μου εξήγησε ότι θα πληρωθώ διότι τους έκαναν έλεγχο από την Ευρώπη. Η γλώσσα του κειμένου είναι στρωτή. Το μυαλό σου αρνήται να επισκευτεί την παραλία που ονομάζεται Πραγματικότητα.\n05/08/2012 στις 23:31\nμπορείς κι εσύ να ξαναδιαβάσεις όσες φορές χρείαζεται το σχόλιό μου για να καταλάβεις το νόημά του. Θα σε βοηθήσω όμως και θα σου το πω με λίγο απλούστερα λόγια. Αυτό που λέω είναι ΔΕΝ τα φάγαμε μαζί. Βλέπαμε τους άλλους να τρώνε και δεν κάναμε τίποτα. Εσύ ήθελες πολύ να φύγεις στο εξωτερικό και είπες «δε βαριέσαι… τι να ψάχνω τώρα…». Εσύ όμως δεν έφαγες! Σωστά; Άλλος προσπάθησε να φάει. Θα δεχόμουν αν ο %$%$%$ ιδιοκτήτης της ιστοσελίδας έλεγε «είμαστε όλοι συνένοχοι», άλλα όχι «μαζί τα φάγαμε». Γενικά η Πραγματικότητα είναι άλλη… Προφανώς βρισκόμαστε σε άλλες παραλίες γι’ αυτό δεν αντιλαμβανόμαστε την Πραγματικότητα με τον ίδιο τρόπο.\nΠαρεπιπτόντως είναι «επισκεφτεί» και όχι «επισκευτεί» και «αρνείται» όχι «αρνήται». Στα συντακτικά λάθη δεν αναφέρομαι καθόλου… Έτσι για να μην λες ότι η γλώσσα είναι στρωτή.\nΚαλή συνέχεια στη ζωή σου στο εξωτερικό.


Υπάρχουν δύο τρόποι να διοικείς την πόλη - Free Sunday\nΥπάρχουν δύο τρόποι να διοικείς την πόλη\nΑς πούμε ότι ως πολίτη της Θεσσαλονίκης μού έθεταν το ερώτημα «με ποια κριτήρια θα ψηφίζατε Μπουτάρη;», εφόσον βέβαια ήταν και πάλι υποψήφιος για τον θώκο του δημάρχου Θεσσαλονίκης.\nΜετά τον αναμφίβολα κατακριτέο απ’ όλους βίαιο προπηλακισμό του Γιάννη Μπουτάρη αναβίωσε και πάλι η «παραμύθα» της Θεσσαλονίκης των Γκοτζαμάνηδων, του παρακράτους, του σκοταδισμού και της εσωστρέφειας. Της Θεσσαλονίκης των φαντασμάτων και των κρυμμένων σκελετών. Και σε αυτή τη Θεσσαλονίκη του σκότους αντιπαραβάλλεται ο εκπρόσωπος του φωτός, της προόδου και της εξωστρέφειας Γιάννης Μπουτάρης. Ο Μπουτάρης ως πολέμιος του ζοφερού φασιστικού παρελθόντος –ενδεχομένως κατά τους οπαδούς του και παρόντος– της πόλης. Πέρα από το αβάσιμο μέχρι αθλιότητας αυτών των ισχυρισμών, εγώ, μία συνειδητή πολίτης που νοιάζομαι για τη Θεσσαλονίκη, πίστευα πάντα τα εξής:\nΥπάρχουν δύο τρόποι να διοικείς μια πόλη (υπάρχει και ο τρίτος, να μην τη διοικείς καθόλου).\nΟ πρώτος είναι ο συμβατικός, ο old-fashioned, που λέμε. Μαζεύεις τα σκουπίδια σου, κάνεις ανακύκλωση, φροντίζεις τον ηλεκτροφωτισμό της πόλης, δημιουργείς παιδικούς σταθμούς και γενικότερα υποδομές για τη στήριξη όλων των ομάδων πολιτών, νοικοκυρεύεις και φυτεύεις πάρκα και πλατείες, δίνεις χρώμα στην πόλη με μικρές αλλά καίριες παρεμβάσεις, διοργανώνεις εκδηλώσεις για όλους τους πολίτες και όχι μόνο τους λίγους και με τη συνεχή ενεργό συμμετοχή, αλλά και χτυπώντας το χέρι στο τραπέζι όποτε χρειάζεται, προσπαθείς να συμβάλεις και στα μεγάλα θέματα της πόλης, με προεξάρχοντα το κυκλοφοριακό και την ύδρευση.\nΟ δεύτερος τρόπος είναι η εξωστρέφεια. Φορτώνω όλα τα παραπάνω στον «κόκορα» και ταξιδεύω συνέχεια, κάνω δήθεν συμμαχίες, ψάχνω χρηματοδοτήσεις (για την ακρίβεια, δάνεια, που την αποπληρωμή τους θα τη φορτώσω στον επόμενο), μπαίνω σε δίκτυα πόλεων και κάνω μελέτες, μελέτες, μελέτες… Και, πάνω απ’ όλα, εκπροσωπώ τον διαφωτισμό στην πόλη. Σαφώς αυτός είναι ο πιο σύγχρονος τρόπος διοίκησης, ο εξωστρεφής, ο «πεφωτισμένος».\nΈλα όμως που όταν το σπίτι μας μπάζει από παντού νερά, είναι άβαφο, με διαλυμένα πατώματα και δεν δουλεύουν τα ηλεκτρολογικά του, δεν έχει ανάγκη από τζακούζι και πισίνες. Και κυρίως από διαφωτιστικά κηρύγματα…\nΚαι, για να απαντήσω στο αρχικό ερώτημα, είναι σαφές ότι δεν θα ψήφιζα και γιατί δεν θα ψήφιζα Μπουτάρη.


Τετάρτη, 12 Ιουνίου 2019 12:10\nΜε τον αέρα τον εννέα περίπου μονάδων και την αισιοδοξία ότι η επόμενη κυβέρνηση της χώρας θα είναι η Νέα Δημοκρατία, είτε αυτοδύναμη είτε σε συνεργασία με κάποια άλλη πολιτική δύναμη, ο Κυριάκος Μητσοτάκης και το επιτελείο του σχεδιάζουν ήδη τα πρώτα νομοσχέδια, στρέφοντας το βλέμμα στην επόμενη ημέρα των εθνικών εκλογών.\nΣτην Πειραιώς έχουν ήδη ξεκινήσει οι πρώτοι σχεδιασμοί, καθώς όλα δείχνουν ότι η γαλάζια παράταξη θα είναι η επόμενη κυβέρνηση. Ασφαλείς πληροφορίες αναφέρουν πως έχουν ξεκινήσει να γράφονται νομοσχέδια για μια σειρά από κρίσιμα θέματα.\nΟ πρόεδρος της Νέας Δημοκρατίας θέλει να αξιοποιήσει αυτές τις 30 περίπου μέρες και να μη χάσει χρόνο μετά τις εθνικές εκλογές, εφόσον αναδειχθεί νικητής και αναλάβει την εξουσία. Στόχος είναι να είναι έτοιμος τουλάχιστον σε κάποια βασικά νομοσχέδια, τα οποία αυτή τη στιγμή σβήνονται και γράφονται.\nΈνα από τα πρώτα νομοσχέδια που ετοιμάζονται από τη Νέα Δημοκρατία είναι οι αλλαγές στην τριτοβάθμια εκπαίδευση και η κατάργηση του ασύλου. Σε πρόσφατη συνέντευξή του, ο πρόεδρος της ΝΔ ξεκαθάρισε ότι θα καταργήσει το πανεπιστημιακό άσυλο και ανέφερε ότι εντάσσεται στα τρία πρώτα νομοσχέδια που θα φέρει η κυβέρνηση, σε περίπτωση που εκλεγεί.\nΤο ζήτημα της φορολογίας είναι άλλο ένα θέμα που συζητείται στην Πειραιώς. Άλλωστε, ο Κυριάκος Μητσοτάκης έχει προαναγγείλει αποκλιμάκωση της φορολογίας που «θα πρέπει να φθάσει για τις επιχειρήσεις στο 20% μέσα σε δύο χρόνια».\nΨηλά στην ατζέντα της ΝΔ είναι και το ζήτημα της ασφάλειας, με θέματα όπως η κατάργηση του νόμου Παρασκευόπουλου και η μεταφορά των τρομοκρατών σε φυλακές υψίστης ασφαλείας. «Εγγυώμαι ότι τα φαινόμενα αυτά θα σταματήσουν αμέσως από την επόμενη κυβέρνηση της Νέας Δημοκρατίας. Το ελληνικό κράτος δεν θα ανέχεται πράξεις ή απειλές βίας. Οι πολίτες θα προστατεύονται», έχει τονίσει σε δηλώσεις του ο κ. Μητσοτάκης.\nΠερισσότερα σε αυτή την κατηγορία: « Θυροκολλήθηκε το Προεδρικό Διάταγμα, η χώρα σε προεκλογική περίοδο Ζωή Κωνσταντοπούλου: Αγεφύρωτες οι διαφορές με Βαρουφάκη »


ΠΡΟΚΑ-Press...της Κορινθιας: ΕΚΛΕΙΣΕ ΚΑΙ Η ΦΟΥΛΚΟ...\nΑνακοινώσεις για την ανεργία : Δείχνουν νέα, εκπληκτική άνοδό της στην κορινθία μας. Πάει και η ΦΟΥΛΚΟ. Έκλεισε κιαυτό το εργοστάσιο στο νομό μας. Ο ήλιος του έγειρε, λοξεύοντας προς τη δύση. Γλίστρησε αθόρυβα και χάθηκε στη σκοτεινιά. Θύμισε γλάρο, που υψώθηκε αδιάφορα απ την ακτή και που απομακρύνθηκε, που έφυγε κιαπ΄ τη οριογραμμή, κιαπ΄ την άκρη του ορίζοντα, και που πέταξε μακρυά προς τα βράχια της θάλασσας. Η όποια αντίσταση και αυτής της οικονομικής μονάδας στο τόπο μας, ποδοπατήθηκε κυριολεκτικά απ τις πικρές προειδοποιήσεις. Απ τις απάνθρωπες οικονομικές εξελίξεις. Στο δρόμο πλέον 400 μεροκαματιάρηδες. Χωρίς δουλειά και χωρίς εισόδημα 400 οικογένειες. Πηχτό σκοτάδι και νύχτα κατασκότεινη για την ποιότητα ζωής. Τα όποια όνειρα υποστέλλονται σαν την σημαία. Πέφτουν χάμω και ποδοπατούνται κυριολεκτικά στο χώμα από χίλια μύρια ΄΄γιατί και πως΄΄. Κτυπιούνται με λύσσα από αναρίθμητα βαρειά πατήματα πίκρας, απογοήτευσης, οργής, θυμού, αγανάκτησης. Η απαισιοδοξία, φωλιασμένη στο βάθος του μυαλού, ξετρυπώνει πλέον άφοβα και ξεδιάντροπα, και προβάλλει θαρρετά στο μπαλκόνι της σκληρής καθημερινότητας. Μια χοντρή-πυκνή ομίχλη τρυπώνει από παντού και ζώνει εύκολα την ανοχύρωτη γαλήνη της ψυχής. Και κρεμιέται όπου βρίσκει στηρίγματα.\nΠοιος άραγε από μας δύναται πραγματικά να νοιώσει το βάθος των συναισθημάτων αυτών των συμπολιτών μας ; Ποιοι άραγε απ τους υπεύθυνους νοιώθουν τον σιωπηλό πόνο αυτών των συνανθρώπων μας ; Τι άραγε κάνουν Πολιτεία και Πρωθυπουργός, για να μην χαθούν άλλες θέσεις εργασίας ; Ποια μέτρα παίρνουν άραγε, για να τονωθεί η ανάπτυξη και να ενισχυθεί η απασχόληση ;\nΑναρτήθηκε από Η ΠΡΟΚΑ.. στις Τετάρτη, Αυγούστου 18, 2010\n«ΔΕΝ ΘΑ ΚΑΝΩ ΔΙΑΣΠΑΣΗ. ΘΑ ΑΦΗΣΩ ΣΤΟΝ κ. ΓΙΩΤΗ, ΕΛ...\n«Φρένο» στην απασχόληση των συνταξιούχων...\nΑιτήσεις για προσλήψεις εκπαιδευτικών στα Καλλιτεχ...\nΤο deal εγεινε...και ολα δειχνουν οτι ο Νικος Ταγα...\nΑΝΤΙΣΤΑΘΕΙΤΕ ΣΤΟ ΧΑΡΑΤΣΙ. ΣΗΚΩΣΤΕ ΤΙΣ ΜΠΑΡΕΣ....\nΤελικά ‘’λεφτά υπάρχουν’’, όπως μας έλεγε προεκλογ...\nΜΙΚΡΟΜΕΣΑΙΕΣ ΕΠΙΧΕΙΡΗΣΕΙΣ ΑΠΕΙΛΟΥΝ ΤΟ ΚΡΑΤΟΣ ...\nΤα βάρη της κρίσης τα πληρώνουν οι μισθωτοί και οι...\nΤο Green Theater, το νέο ολοκαίνουργιο, σύγχρονο κ...\n«Πλαφόν» στις δαπάνες των υποψηφίων...\nΒασίλης Κορκίδης, πρόκειται για «μια λανθασμένη εκ...\nΑΥΤΟΔΙΟΙΚΗΣΗ ΑΞΙΩΝ ΚΑΙ ΕΝΤΙΜΩΝ...\nΕισηγητής στο νομοσχέδιο για τον ΕΛ.Γ.Α. ο Βουλευ...\nΑπώλειες από 42 έως και 35 ευρώ μηνιαίως είχαν οι ...\nΕΙΚΟΝΕΣ ΝΤΡΟΠΗΣ...ΑΠΟΚΛΕΙΣΤΙΚΟ ΒΙΝΤΕΟ...\nΕκτροχιασμός ενός βαγονιού επιβατικής αμαξοστοιχία...\nΤέλη κυκλοφορίας με βάση τους ρύπους για τα καινού...\nΑπελευθέρωση της ενέργειας το 2011 ζητά η Τρόικα.....\nΑπό την αρχή της χρονιάς σε όλους τους εμπορικούς ...\nΣύλληψη Ειδικού Φρουρού για κατοχή ναρκωτικών ουσι...\nΠεύκο τραυμάτισε ανθρώπους...\nΑπαιτείται αλλαγή πορείας...\n«Στο κόκκινο» ο υδράργυρος το Δεκαπενταύγουστο...\nΣΤΑ ΥΨΗ Η ΒΕΝΖΙΝΗ ΣΕ ΟΡΙΑ ΕΠΙΚΙΝΔΥΝΑ ...\n«Έχοντας συναίσθηση της ευθύνης μου απέναντι στους...\nΛίγα εικοσιτετράωρα μετά την αναχώρηση από την Αθή...\nΚώστας Κόλλιας: «Ο εμπορικός κόσμος της Κορινθίας ...\nΚλοπή ηλεκτρικού ρεύματος, σοβαρός τραυματισμός ατ...\nΑΡΧΑΙΟΛΟΓΙΚΟΣ ΧΩΡΟΣ ΖΕΥΓΟΛΑΤΕΙΟΥ ΑΦΗΜΕΝΟΣ ΣΤΙΣ...\nΡΑΦΤΗΣ ΚΥΡΙΩΝ ΑΠΟ ΤΗΝ …ΚΡΗΤΗ...\nΈντονη η ζέστη το Σαββατοκύριακο...\nΑΝΑΚΑΤΑΣΚΕΥΗ ΙΣΟΠΕΔΗΣ ΣΙΔΗΡΟΔΡΟΜΙΚΗΣ ΔΙΑΒΑΣΗΣ Σ...\nΑκόμη έξι μήνες διορία, προκειμένου να μην χάσουν ...\nΠΟΛΛΑ ΜΑΓΑΖΙΑ ΚΛΕΙΝΟΥΝ...\nΑποκατάσταση της αδικίας στους χαμηλοσυνταξιούχους...


ΗΟΜΕ Fashion Αυτες ειναι οι πιο στιλατες ταινιες που πρεπει να εχεις δει αν θες να λεγεσαι fashionista!\n05.08.2020 | 12:33\t by Σοφια Σουζα, Instagram: @souzasofias\nΟι ταινίες μας μένουν στο μυαλό για τους πρωταγωνιστές, την πλοκή και για τα στοιχεία που τους δίνουν ατμόσφαιρα, όπως είναι η φωτογραφία, η μουσική και βεβαίως τα κουστούμια.\nΌταν αποφάσισα να γράψω αυτό το θέμα, δεν ήξερα από που να ξεκινήσω, αφού οι ταινίες με iconic κουστούμια είναι πάρα πολλές και ξεκινούν από πολύ παλιά.\nΑποφάσισα λοιπόν να ρωτήσω φίλες και συναδέλφους, για να πάρω μία εικόνα. Με αφετηρία τις επιλογές τους και μετά από μία μικρή έρευνα στο internet, κατέληξα σε μία λίστα με τις πιο στιλάτες ταινίες των τελευταίων χρόνων. Οι απαντήσεις που είχα από τις συναδέφλους μου θα έλεγα ότι συμφωνούσαν με την έρευνά μου και έτσι δημιουργήθηκε μία κοινή λίστα, την οποία σου έχω ετοιμάσει.\nΑν θες να λέγεσαι fashionista, οφείλεις να έχεις δει αυτές τις ταινίες. Δες το σαν ένα μάθημα styling. Ευκαιρία τώρα το καλοκαίρι να επιλέξεις κάποιες και να οργανώσεις moovie night για σένα και τς φίλες σου.\nΒreakfast at Tiffany’s\nΗ σκηνή που η Audrey Hepburn βρίσκεται μπροστά από το κοσμηματοπωλείο φορώντας το μαύρο φόρεμα της, τις πέρλες τα γάντια και τα μεγάλα κοκάλινα γυαλιά, ενώ τρώει το κρουασάν της, είναι αξέχαστη. Όταν σκέφτεσαι μαύρο φόρεμα, έρχεται αυτή η εικόνα έρχεται στο μυαλό σου και το υπέροχο ρούχο που σχεδίασε ο Givenchy για την πρωταγωνίστρια.\nΗ Diane Keaton περιφέρεται στην Νέα Υόρκη και συνομιλεί με τον διανοούμενο Woody Allen, φορώντας τα πιο stylish ανδρόγυνα σύνολα που έχουμε δει στην μεγάλη οθόνη. Νομίζεις ότι άνοιξε μία ανδρική ντουλάπα, πήρε κάποια items και έκανε τα πιο stylish looks. Mαθήματα styling και σίγουρα all time classic εμφανίσεις. Κρατάω για μένα το look με το μπεζ παντελόνι το γιλέκο και την γραβάτα!\nΔεκαετία του 30 στην Αγγλία και η Keira Knightley με το πιο θρυλικό πράσινο φόρεμα όλων των εποχών. Όσες φορές και να την δεις, πάντα θα θυμάσαι την σκηνή που η πρωταγωνίστρια γυρίζει την πλάτη και βλέπουμε αυτό το τέλειο open back σχέδιο από το ρούχο της. Σπουδή στο στυλ του μεσοπολέμου και σίγουρα μία ταινία που πρέπει να μπει στην λίστα σου.\nΤι να πρωτοθυμηθώ, τις over the knee μπότες, το κόκκινο φόρεμα όταν πάει στην όπερα, το σύνολο με την βερμούδα και το σακάκι στην πισίνα, το πουά φόρεμα στο polo ή την εμφάνιση της όταν περιμένει τον Gere για το πρώτο ραντεβού με το μαύρο mini dress στο bar. Αρχές της δεκαετίας του ’90 και όλες οι εμφανίσεις της Julia Roberts θα μπορούσαν να είναι editorial ακόμη και σήμερα.\nΗ Gwyneth Paltrow φοράει ένα γούνινο παλτό με ροζ γάντια και black loafers, κρατάει μία Βirkin bag και έχει το τέλειο καρέ στα μαλλιά της. Μία ταινία που απογειώνει το art direction, χαρακτηριστικό των ταινιών του Wes Anderson και μία πρωταγωνίστρια που θα μας μείνει στο μυαλό για το μοναδικό της effortless style και ας μην χαμογέλασε ούτε μία φορά στην ταινία.\nΕντάξει, η στιγμή που η Anne Hathaway “μεταμορφώνεται” και μπαίνει στο γραφείο με το νέο της look είναι απίστευτη. Φορέματα, παλτό, παπούτσια, καπέλα και αξεσουάρ από τα μεγαλύτερα fashion brands, με την Meryl Streep και την Ηathaway να δίνουν μαθήματα για stylish office look.\nΑγαπήσαμε την σειρά και βεβαίως όλες τις εμφανίσεις της Carrie, όμως η σκηνή που ξανασυναντά τον Αidan στο Αbu Dabhi, φορώντας Dior μπλουζάκι και purlpe maxi φούστα είναι μοναδική! Φοβερό styling σε όλη την ταινία με δόσεις υπερβολής, αλλά σίγουρα με εμφανίσεις που αξίζει να έχεις δει.\nH Twilda Swinton θα μπορούσε να είναι η summer style guru, με όλα τα look που φοράει στην ταινία και τα έχει σχεδιάσει ο Raf Simmons. Δες αυτή την ταινία για το απόλυτο καλοκαιρινό στυλ. Φορέματα, ολόσωμες φόρμες, φούστες με ζώνες και αξεσουάρ για την θάλασσα διαλεγμένα ένα-ένα .\nΕτικέτες ΜΟΔΑ,ΣΤΙΛΑΤΕΣ ΤΑΙΝΙΕΣ,ΤΑΙΝΙΕΣ ΜΕ ΤΑ ΠΙΟ ΩΡΑΙΑ ΡΟΥΧΑ\nΞέρουμε που θα βρεις το τέλειο κολάν της Ηλιάνας Παπαγεωργίου\nΠοιες διάσημες φόρεσαν Chanel στο Μet Gala\nO νέος σχεδιαστής του οίκου Kenzo είναι guru του street style


Αναλυτικά η κατανομή των κρουσμάτων στην Ελλάδα, 22 στην Π.Ε. Γρεβενών, 238 στην Κοζάνη, 69 στην Καστοριά, 76 στη Φλώρινα, 312 στα Ιωάννινα και 141 στα Τρίκαλα | Grevenamedia.gr - 24 ώρες Τοπικές ειδήσεις Δυτ Μακεδονίας\nΑναλυτικά η κατανομή των κρουσμάτων στην Ελλάδα, 22 στην Π.Ε. Γρεβενών, 238 στην Κοζάνη, 69 στην Καστοριά, 76 στη Φλώρινα, 312 στα Ιωάννινα και 141 στα Τρίκαλα\nΟ ΕΟΔΥ ανακοινώνει και σήμερα 1η Μαρτίου τις περιφέρειες στις οποίες έχουν ανιχνευθεί τα κρούσματα που προκαλεί ο κορονοϊός στη χώρα μας.\nΑπό τα στοιχεία που δόθηκαν στη δημοσιότητα προκύπτει πως από τα συνολικά 17.176 κρούσματα που καταγράφηκαν σε όλη την Ελλάδα το τελευταίο 24ωρο, τα 6283 εντοπίστηκαν στην Αττική, τα 1809 στη Θεσσαλονίκη, ενώ το Ηράκλειο κατέγραψε περισσότερα από 1000 (1052).\nΠροηγούμενο Κορωνοϊός: 52 θάνατοι, 17.176 νέα κρούσματα, 408 διασωληνωμένοι\nΕπόμενο Κλειστά τα σχολεία την Τετάρτη 2 Μαρτίου στον Νομό Γρεβενών


Δήμος Αρχαίας Ολυμπίας: Νέα rapid test covid-19 σε Ορεινή και Πέρσαινα | Εφημερίδα Πρωινή\nΔήμος Αρχαίας Ολυμπίας: Νέα rapid test covid-19 σε Ορεινή και Πέρσαινα\nΣυγκεκριμένα, την Πέμπτη 13 Μαΐου, από τις 9 έως τις 11 π.μ. το κλιμάκιο του ΕΟΔΥ θα βρίσκεται στην πλατεία Ορεινής και από τις 11:30 έως τις 2 μ.μ. θα βρίσκεται στην πλατεία Πέρσαινας. Οι δημότες που θα υποβληθούν στην εξέταση θα πρέπει να έχουν στείλει για τη μετακίνησή τους μήνυμα στο 13033 επιλέγοντας την περίπτωση 1, να έχουν μαζί τους αστυνομική ταυτότητα και να γνωρίζουν τον ΑΜΚΑ τους.\nΈρχεται «τσουνάμι» πλειστηριασμών και στην Ηλεία »


Με τρία home runs οι Μπρούερς - Onsports.gr\nΓιάννης Ασκούνης\t16 Αυγούστου 2011, 05:59\nΜε τρία home runs οι Μπρούερς\nΟι Μιλγουόκι Μπρούερς ξεκίνησαν ιδανικά τριπλή εντός έδρας σειρά κερδίζοντας με 3-0 τους Λος Άντζελες Ντότζερς.\nΈτσι, οι πρωτοπόροι του κεντρικού ομίλου της National League συμπλήρωσαν τέσσερις διαδοχικές νίκες και εξασφάλισαν διαφορά έξι επιτυχιών από τους Σάιντ Λούις Κάρντιναλς. Οι Ryan Braun, Jonathan Lucroy και Corey Hart πέτυχαν ατομικά home runs και διαμόρφωσαν την επιθετική παραγωγή των γηπεδούχων.\nΕξαιρετικοί επίσης ήταν αμυντικά οι Μπρούερς, με ξεχωριστή στιγμή ένα triple play στο δεύτερο inning! Ο Randy Wolf αγωνίστηκε για οκτώ innings, ενώ ο John Axford έκλεισε το ματς. Μπροστά σε 38.551 οπαδούς τους στο Miller Park, λοιπόν, η ομάδα του Μιλγουόκι προωθήθηκε βαθμολογικά στο 71-51. Από την άλλη, οι Ντότζερς υποχώρησαν στο 55-65.


Ένας Μαραθώνιος χωρίς » επώνυμους « | www.zouri.gr\nΑρχική > Uncategorized\t> Ένας Μαραθώνιος χωρίς » επώνυμους «\nΈνας Μαραθώνιος χωρίς » επώνυμους «\nΝοέμβριος 8, 2013 zouri1\tΣχολιάστε Go to comments\nΤην ερχόμενη Κυριακή γίνεται στην Αθήνα ,μια μεγάλη γιορτή του αθλητισμού .\nΟ 31 ος Κλασσικός Μαραθώνιος Αθηνών στην μνήμη Γ .Λαμπράκη .\nΣίγουρα γίνονται πολύ ωραίοι μαραθώνιοι σε όλο τον κόσμο ,αλλά εμείς έχουμε το προνόμιο της κλασσικής διαδρομής και με αφετηρία τον Μαραθώνα .\nΘεωρώ ότι είναι η μέγιστη τιμή και χαρά κάθε αθλητή να συμμετάσχει σε αυτή την γιορτή .\nΠαράλληλα υπάρχουν και οι αγώνες των 5 και 10 χλμ ,με τερματισμό το Παναθηναϊκό στάδιο .\nΈχω συμμετάσχει πολλές φορές στον αγώνα των 5 χλμ .και πραγματικά αισθάνθηκα ξεχωριστός που κατάφερα και τερματίσω στο Καλλιμάρμαρο .\nΟ ΣΕΓΑΣ που είναι και ο διοργανωτής του αγώνα θεωρώ ότι κάνει καλή δουλειά .\nΦέτος ίσως έχω κάποια μικρή ένσταση με την έναρξη των αγώνων ,μια και θεωρώ ότι είναι πολύ νωρίς στις 8 η ώρα το πρωί για την εκκίνηση των 5 χλμ.\nΔιάβασα ότι έχουν ταυτόχρονα μια σειρά παράλληλων εκδηλώσεων που θα παραβρεθούν Ολυμπιονίκες και κάτοχοι παγκοσμίων ρεκόρ .\nΜε ενόχλησε όμως η παρουσίαση που κάνανε σε τάχατες γνωστών ανθρώπων από την τηλεόραση και που ένας τραγουδιστής θα κάνει και μια βράβευση .\n30.000 κόσμος θα τρέξει την Κυριακή.\nΝομίζουν ότι κάποιοι επηρεάστηκαν με την συμμετοχή κάποιων δήθεν επωνύμων ?\n( άσε που στις δηλώσεις τους δήλωσαν ότι δεν μπορούν να τρέξουν ).\nΜε το ζόρι να τους βάλουμε στην μεγάλη αυτή γιορτή του λαϊκού αθλητισμού ?\nΤα στάδια σε ολη την χώρα μας ( τα λίγα αυτά που έχουμε ) ,είναι γεμάτα κάθε μέρα από κόσμο που απλά θέλει να αθληθεί .\nΣτον στίβο δεν χρειάζεται να ξοδέψεις μια περιουσία σε αθλητικό εξοπλισμό ,ή σε ακριβές συνδρομές .\nΕλευθερα μπορείς να τρέξεις ,να περπατήσεις την ώρα που σε βολεύει .\nΌλοι αυτοί είναι οι επώνυμοι του αθλητισμού .\nΤα σωστά είδωλα του λαϊκού μαζικού αθλητισμού .\nΣτη χώρα μας έχουμε ολυμπιονίκες ,πρωταθλητές Ευρώπης στον στίβο ,στο ποδόσφαιρο,στο μπάσκετ .\nΑθλητές τ του ωραίου, του μεγάλου και τ’ αληθινού .\nΝοέμβριος 11, 2013 στο 8:26 μμ\nΠερισσότερο κι από τους άμπαλους που λες, με ενοχλεί που στη γιορτή μου (είναι γιορτή μου γιατί είμαι sub-3h μαραθωνοδρόμος, διαλύομαι και σκυλιάζω με τη ρουφιάνα Κλασική κάθε χρόνο) πρέπει να υποστώ τους κάγκουρες με τα γυαλιά των 400 ευρώ, τις σούπερ ντούπερ κομμώσεις των πουτάνων που αποφάσισαν να δείξουν τον κώλο τους σε λαικό αγώνα δρόμου και τέλος, τέλος τους «φιλάνθρωπους» δρομείς, προεξάρχοντος υπουργού της κυβερνήσεως. Αμήν.\nAdele Exarchopoulos Can Make Anything Sound Sexy Είχαν δουλειά τα καταστήματα την Κυριακή ?


Πόδια βλάψει μπορεί λόγω μπροστά γόνατο\nΝεύρου γιόγκα θεραπεία τσιμπημένο\nΣτον οστεοχονδρωση γιατρό\nΣυμπτώματα μεγάλου δακτύλου αρθρίτιδας\nΙσχίου γωνίας άρθρωσης\nΑρθρίτιδα οξεία σταδίου\nΜέχρι εκτείνεται πόνος όρχι δεξί\nΗ διάγνωση μπορεί να βασιστεί και στην ενδοσκοπική εμφάνιση του στομάχου. Η δημουργία της γαστρίτιδας είναι συχνά το. H νόσος του Crohn ή κοκκιωματώδης κολίτιδα ή τοπική εντερίτιδα είναι μια φλεγμονώδης νόσος του εντέρου άγνωστης αιτιολογίας, η οποία προκαλεί φλεγμονή του βλεννογόνου και αφορά σε όλο το τοίχωμα του εντέρου αλλοιώσεις.\nΜπορεί η πολλή ζάχαρη να προκαλέσει διαβήτη τύπου 2; 20 Ιανουαρίου. Γαστρίτιδα είναι η φλεγμονή του βλεννογόνου του στομάχου και εκιμάται με ιστολογική εξέταση. Ετυμολογία. Επειδή ο διαβήτης τύπου 2 συνδέεται με υψηλά επίπεδα σακχάρου στο αίμα, μπορεί να Ζω, Κινούμαι και Τρέφομαι σωστά.\nMay 23, · Χαλάζιο ονοµάζουµε τον έντονο ερεθισµό που παρουσιάζεται συνήθως στο πάνω βλέφαρο, περιστασιακά όπως και στο κάτω βλέφαρο. Η οστεοαρθρίτιδα προέρχεται από την ελληνικό τμήμα λέξης οστεο-, που σημαίνει ' του οστού', σε συνδυασμό με την αρθρίτιδα: Arthr-, που σημαίνει " άρθρωση", και- itis, του οποίου η σημασία έχει έρθει να συνδέεται με. Jan 11, · Η ουρική αρθρίτιδα είναι μια κοινή και οδυνηρή πάθηση που προσβάλλει τις αρθρώσεις. Κοινή αρθρίτιδα και φλεγμονή. Το πρόγραμμα με τίτλο « Ζω, Κινούμαι & Τρέφομαι σωστά.\nΚαλέντουλα βάμμα για αρθρίτιδα\nΟστεοχόνδρωση θηλές πληγώνουν / Πόνου κρίση ποδιών δάκτυλα


H Kia αποκαλύπτει τον εσωτερικό σχεδιασμό ενός νέου SUV μοντέλου της | 4ΤΡΟΧΟΙ\nΗ Kia αποκαλύπτει σκίτσα που δείχνουν τον εσωτερικό διάκοσμο του νέου κόμπακτ SUV της μάρκας, το οποίο θα αποκαλυφθεί πλήρως αυτό το καλοκαίρι.\nΜε τολμηρή σχεδίαση και υψηλής ποιότητας υλικά κατασκευής, το εσωτερικό διαθέτει μία νεανική και πολυτελή ατμόσφαιρα. Ελκυστικές λεπτομέρειες, όπως το μεταλλικό φινίρισμα στους αεραγωγούς και σε διάφορα σημεία του ταμπλό και του τιμονιού, προσδίδουν ένα σύγχρονο στιλ που αναζητούν οι νέοι αγοραστές με τεχνολογικές πεποιθήσεις.\n«Έχουμε επικεντρωθεί στο σχεδιασμό της καμπίνας, σε αντίθεση με οποιοδήποτε άλλο μέρος του κόμπακτ SUV, με μεγαλύτερο εμπλουτισμό στο ντιζάιν. Το πιο πρόσφατο μοντέλο μας θα προσφέρει μεγαλύτερη απόλαυση και ικανοποίηση στους πελάτες μας, χάρη σε ένα υψηλής ποιότητας εσωτερικό που χαρακτηρίζεται από εξελιγμένες λεπτομέρειες σχεδίασης.»\nΜε την προσθήκη ενός νέου παγκόσμιου κόμπακτ διαστάσεων SUV η Kia διευρύνει την γκάμα της SUV γκάμας της για να καλύψει ακόμη περισσότερο τις απαιτήσεις και τις ανάγκες των πελατών της σε κάθε αγορά. Οι πωλήσεις του πρώτου παγκόσμιου κόμπακτ SUV της Kia θα ξεκινήσουν στην Κορέα το δεύτερο εξάμηνο του 2019 και θα ακολουθήσουν και άλλες αγορές παγκοσμίως.


Η Κρήτη μας: 12/23/12\nΕτικέτες ΓΙΑΤΡΟΙ, ΔΙΑΘΕΣΙΜΟΤΗΤΑ\nΚρήτη: Λιγότερα χρήματα... λιγότερες δίκες\nΣτην Κρήτη ψάχνουν τον "θησαυρό" του Καντάφι\nΕτικέτες ΘΗΣΑΥΡΟΣ, ΚΑΝΤΑΦΙ\nΝαρκωτικά και όπλα πάνε..."σετάκι" - Τι βρήκαν στο Λύσταρο Φαιστού\nΣυνελήφθη στο Δημοτικό Διαμέρισμα Λύσταρος του Δήμου Φαιστού, από αστυνομικούς του Τμήματος Δίωξης Ναρκωτικών Ηρακλείου και του Τμήματος Αστυνομικών Επιχειρήσεων (Τ.Α.Ε.) Μεσσαράς, 55χρονος άνδρας, για κατοχή και διακίνηση ναρκωτικών ουσιών καθώς και για παράνομη οπλοκατοχή.\nΕιδικότερα, στο πλαίσιο συντονισμένων ενεργειών και δράσεων, για την καταπολέμηση του φαινομένου της διακίνησης ναρκωτικών ουσιών, αστυνομικοί των ανωτέρω Υπηρεσιών, το μεσημέρι του Σαββάτου, διενήργησαν έρευνα στην οικία του συλληφθέντα, παρουσία δικαστικού λειτουργού, όπου βρέθηκαν και κατασχέθηκαν:\nΕίκοσι μια αυτοσχέδιες συσκευασίες, περιέχουσες συνολικά 47 γραμμάρια κοκαΐνης ,\nΜια αυτοσχέδια συσκευασία, η οποία περιείχε 5,2 γρ. κάνναβης,\nΤο χρηματικό ποσό των τετρακοσίων 400 ευρώ,\nΤριάντα πλήρη φυσίγγια και\nΤο προανακριτικό έργο διενεργείται από το Τμήμα Δίωξης Ναρκωτικών Ηρακλείου. Ο συλληφθείς θα οδηγηθεί σήμερα στον κ. Εισαγγελέα Πλημμελειοδικών Ηρακλείου.\nΕτικέτες ΑΣΤΥΝΟΜΙΚΟ, ΝΑΡΚΩΤΙΚΑ, ΟΠΛΑ, ΣΥΛΛΗΨΕΙΣ, ΦΑΙΣΤΟΣ\nΧΑΝΙΑ: Έσπασαν το αυτοκίνητο διαιτητή\nΟ Σύνδεσμος Διαιτητών Ποδοσφαίρου Χανίων διοργάνωσε Χριστουγεννιάτικη γιορτή στο Δημοτικό Κήπο της πόλης.\nΤο κλείσιμο της βραδιάς όμως δεν ήταν καθόλου ευχάριστο, αφού ο διαιτητής Γιώργος Γιαννουλάκης διαπίστωσε ότι το αυτοκίνητό του είχε παραβιαστεί.\nΆγνωστοι έσπασαν το τζάμι στο πίσω κάθισμα και αφαίρεσαν τσάντα που περιείχε προσωπικά του αντικείμενα.\nΕτικέτες ΔΙΑΙΤΗΤΗΣ, ΧΑΝΙΑ


Αλλάζουν όλα στην τέλεση πολιτικών γάμων στη Ρόδο - Δημοκρατική της Ρόδου\n29 Φεβρουαρίου 2020 8:12 πμ | Πέγκυ Ντόκου\nΑλλάζουν όλα στην τέλεση των πολιτικών γάμων από τον Δήμο Ρόδου, ενώ προτείνονται κι άλλες περιοχές – σημεία στην πόλη.\nΑυτό αποφασίστηκε στην συνεδρίαση της περασμένης Πέμπτης 27 Φεβρουαρίου 2020, του Συμβουλίου της Κοινότητας Ρόδου.\nΣτην συνεδρίαση, όπως υπογράμμισε σε δηλώσεις της στην «δημοκρατική», η πρόεδρος κα Μάνθα Ζιώγου, τέθηκε το θέμα για το οποίο ελήφθη η σχετική απόφαση και για να εφαρμοστεί, θα απαιτηθεί προεργασία και συνεννόηση με τον αρμόδιο αντιδήμαρχο Διοικητικής Εξυπηρέτησης του Πολίτη και Ηλεκτρονικής Διακυβέρνησης κ. Γιάννη Καμπούρη.\n«Ούτως ή άλλως, υπάρχει κανονιστική διάταξη για την τέλεση των πολιτικών γάμων στην είσοδο του δημαρχιακού μεγάρου –ήταν μια απόφαση της προηγούμενης δημοτικής αρχής. Εμείς, ως δ.σ. της Κοινότητας Ρόδου λάβαμε την απόφαση ώστε να προστεθούν κάποια ακόμη σημεία στην πόλη τα οποία προτείνονται για την τέλεση των πολιτικών γάμων: στον Φάρο του Αγίου Νικολάου (στο ελαφάκι), στον προαύλιο χώρο έξω από το Ενυδρείο, στην Μεσαιωνική Πόλη της Ρόδου λίγο πιο πέρα από την Δημοτική Πινακοθήκη (πλατεία), στα σκαλιά του δημαρχιακού μεγάρου και στην Τάφρο (στο σημείο κάτω από την Πύλη Ντ’ Αμπουάζ). Ήδη ο αντιδήμαρχος κ. Καμπούρης, ετοιμάζει και ένα ηλεκτρονικό ‘καλεντάρι – ημερολόγιο’ το οποίο θα είναι αναρτημένο στο διαδίκτυο και θα μπορούν όσοι ενδιαφέρονται, να ενημερώνονται και να κλείνουν τις ημερομηνίες που θέλουν για να τελέσουν τους γάμους τους. Θα γίνει, δηλαδή, μια ολοκληρωμένη παρέμβαση. Λάβαμε αυτή την απόφαση, θεωρώντας ότι η πόλη της Ρόδου είναι πολύ προικισμένη με πανέμορφα μέρη που μπορούν να αξιοποιηθούν» υπογράμμισε χαρακτηριστικά η κα Ζιώγου.\nΌσον αφορά στο θέμα με την Λίνδο, ενδεχομένως να υπάρχουν εξελίξεις στο επόμενο διάστημα, αφού άπτεται της αρμοδιότητας της Ιεράς Μητροπόλεως Ρόδου και του ιδίου του Σεβ. Μητροπολίτη κ. Κύριλλου, που βρίσκεται σε συνεννόηση με τον δήμαρχο κ. Αντώνη Καμπουράκη.\nΓια τα υπόλοιπα θέματα, η πρόεδρος της Κοινότητας Ρόδου, δήλωσε πως ύστερα από σχετική πρόταση έγινε τροποποίηση του Κανονισμού Κοινόχρηστων Χώρων στην οδό Νικηφόρου Μανδηλαρά από την στιγμή που υπήρχε σύμφωνη γνώμη της Εφορείας Νεωτέρων Μνημείων και της Τροχαίας: «Δεν είχαμε κανένα λόγο να μην συμφωνήσουμε με την πρόταση», δήλωσε η κα Ζιώγου.\nΕπιπλέον, εξετάστηκαν από το τμήμα ελέγχου και χορήγησης αδειών καταστημάτων – επιχειρήσεων, διάφορα αιτήματα για παράταση ωραρίου λειτουργίας μουσικής – μουσικών οργάνων -ένα θέμα το οποίο αναμένεται να απασχολήσει το δ.σ. της Κοινότητας Ρόδου από εδώ και στο εξής, ενόψει της έναρξης της τουριστικής περιόδου.\nΗ κα Ζιώγου, είπε ακόμη ότι επίκειται, την προσεχή Τρίτη 3 Μαρτίου 2020, μια συνάντηση με τον αρμόδιο αντιδήμαρχο Μεσαιωνικής Πόλης κ. Στέφανο Δράκο καθώς και με τον εντεταλμένο κ. Σάββα Καραταπάνη, προκειμένου να συζητήσουν σε νέα βάση (και στο πλαίσιο του νέου σχεδιασμού που θέτει η δημοτική αρχή) το θέμα των κοινόχρηστων χώρων.\nΣτα θέματα που θα απασχολήσουν στο επόμενο διάστημα την Κοινότητα Ρόδου περιλαμβάνονται οι λαϊκές αγορές όπου αναμένεται να γίνει επανασχεδιασμός, αναβάθμιση και αναμόρφωση για την καλύτερη λειτουργικότητά τους.


Ξεπέρασε τις προσδοκίες ο καλοκαιρινός χορός του Α.Σ. Μετέωρα και του Α.Ο. Καλαμπάκας | Meteora24\nΑρχική Τοπικά Καλαμπάκα Ξεπέρασε τις προσδοκίες ο καλοκαιρινός χορός του Α.Σ. Μετέωρα και του Α.Ο. Καλαμπάκας\nΞεπέρασε τις προσδοκίες ο καλοκαιρινός χορός του Α.Σ. Μετέωρα και του Α.Ο. Καλαμπάκας\nPosted By: Γιώργος ΣιαμουρέληςΗμερομηνία: 16 Ιούλ, 2016 Κατηγορία: Καλαμπάκα, Τοπικά\nΌταν ένας χορός διοργανώνεται μέσα σε πέντε ημέρες και συγκεντρώνει περί τα 1000 περίπου άτομα τότε μόνο επιτυχής μπορεί να χαρακτηριστεί.\nΑΣ Μετέωρα και ΑΟ Καλαμπάκας, διοργάνωσαν από κοινού, το βράδυ της Παρασκευής 15 Ιουλίου στον χώρο του 1ου Δημοτικού Σχολείου Καλαμπάκας, μια μεγάλη δημοτική βραδιά στην «καρδιά» της πόλης, με την συμμετοχή και του μοναδικού Χορευτικού Ομίλου Καλαμπάκας, ενώ καλλιτεχνικά η βραδιά «ντύθηκε» με την ΄Εφη Θώδη, τον Παναγιωτή Ζωσιμά και τον Γιώργο Γιαννακό στο κλαρίνο.\nΗ εκδήλωση στέφτηκε με επιτυχία και μια ημέρα μετά, οι διοργανωτές δηλώνουν ικανοποιημένοι από το αποτέλεσμα ενώ τονίζουν πως επιθυμούν να την καταστήσουν θεσμό στο κέντρο της Καλαμπάκας, το οποίο με αυτή την εκδήλωση κυριολεκτικά «ζωντάνεψε».\nΤην μεγάλη εκδήλωση του Α.Σ. Μετέωρα και του Α.Ο. Καλαμπάκας τίμησαν με την παρουσία τους ο Δήμαρχος Καλαμπάκας κ. Χρήστος Σινάνης και μέλη της δημοτικής Αρχής. Ο κ. Σινάνης στην ομιλία του συνεχάρη τα δυο αθλητικά σωματεία για τη συνεργασία μεταξύ τους και για την ωραία εκδήλωση που διοργάνωσαν και τόνισε πως ο Δήμος, στέκεται πάντα αρωγός σε όλες τις δραστηριότητες που γίνονται και αφορούν τον αθλητισμό και τη νεολαία της Καλαμπάκας.\nΟ κ. Γιάννης Μπουτίνας, εκπροσώπησε την Περιφέρεια Θεσσαλία και την Περιφερειακή Ενότητα Τρικάλων. Εξήρε την πολύ ωραία βραδιά των δυο ομάδων και κάλεσε τον κόσμο να στηρίζει πάντα τον αθλητισμό της πόλης, ενώ μετέφερε και τις ευχές του Περιφερειάρχη κ. Αγοραστού και του Αντιπεριφερειάρχη κ. Χρήστου Μιχαλάκη.\nΑκολούθησε χορός από τον Χορευτικό Όμιλο του Δήμου Καλαμπάκας, ο οποίος για μια ακόμη φορά έλαμψε και παρουσίασε παραδοσιακούς χορούς, με τον εκπρόσωπο του ομίλου κ. Νίκο Λεοντάρη, να μεταφέρει τις ευχές του χοροδιδασκάλου κ. Γιάννη Δήμα ο οποίος ταξίδεψε στον Βόλο ως ομιλητής στον Αντάμωμα Θεσσαλών και ήταν αδύνατη η παρουσία του στην εκδήλωση. Ωστόσο, το Χορευτικό Καλαμπάκας, ήταν θαυμάσιο και δέχτηκε το θερμό χειροκρότημα όλων.\nΤη σκυτάλη της διασκέδαση έλαβαν εν συνεχεία οι καλλιτέχνες και διασκέδασαν τον κόσμο μέχρι τις 3:00 το πρωί, όταν και ολοκληρώθηκε με τον καλύτερο δυνατό τρόπο η εκδήλωση και το ραντεβού ανανεώθηκε για το καλοκαίρι του 2017 σε ότι αφορά την θερινή εκδήλωση, διότι απ’ ότι πληροφορηθήκαμε, θ’ ακολουθήσουν τους επόμενους μήνες κι άλλες σημαντικές εκδηλώσεις των δυο σωματείων.\nΤην εκδήλωση χορηγήσαν: η εταιρεία Excelsior coffee του κ. Άγγελου Ντούμα, τα Οικοδομικά Υλικά «Παππάς», το Φροντιστήριο Ξένων γλωσσών της κ. Ζιώγας Ζανθής και Μάντζιου Εβίτα, η Ψησταριά «Πλάτανος» του κ. Θέμη Μπέλλου, η Κρεπερί «Μπαμ – Μπαμ» του κ. Γιάννη Ζήκου και φυσικά το Ζαχαροπλαστείο «Ρόμπος» του κ. Διονύση Γκαντάλη, ο οποίος αποτελεί σταθερά έναν από τους μεγαλύτερους «αιμοδότες» για τον αθλητισμό της Καλαμπάκας.\nTags: ΑΟ ΚΑΛΑΜΠΑΚΑΣ\nΤο μεγαλύτερο πάρτι απόψε στο πισίνα club Ηρώδειο…\nΠρώτη συγκέντρωση για την ομάδα των Τρικάλων


Παρουσία Λαγκάρντ η συνεδρίαση του Eurogroup - Δόση από 7 έως 11 δισ. ευρώ | ΝΕΑ ΣΕΛΙΔΑ\nΠαρουσία Λαγκάρντ η συνεδρίαση του Eurogroup – Δόση από 7 έως 11 δισ. ευρώ\n14|06|2017 - 10:19\nΠαρούσα στο Eurogroup θα είναι η Διευθύντρια του ΔΝΤ, Κριστίν Λαγκάρντ, στο οποίο όπως όλα δείχνουν η Ελλάδα θα πάρει το πράσινο φως για την β’ αξιολόγηση και την εκταμίευση της δόσης. Μάλιστα κοινοτικός αξιωματούχος ο οποίος ενημέρωσε τον Τύπο στις Βρυξέλλες αναφορικά με το ύψος της δόσης, άφησε να εννοηθεί ότι θα κυμανθεί μεταξύ 7 δισεκ. ευρώ και 11 δισεκ. ευρώ.\nΟ εν λόγω αξιωματούχος εξέφρασε την αισιοδοξία του ότι, ότι θα υπάρξει πιθανότατα «θετικό αποτέλεσμα» λέγοντας πως «υπάρχει η κοινή βούληση όλων των πλευρών να κλείσει η δεύτερη αξιολόγηση τώρα».\nΩστόσο εξήγησε ότι θα υπάρχει ανάλυση της βιωσιμότητας του χρέους «που είναι φωτογραφία της στιγμής». Η ανάλυση όπως είπε, είναι προαπαιτούμενο και για τον ESM και για το ΔΝΤ. «Αν δεν ήταν δεν θα ασχολούμασταν καν με αυτό, δεν θα μιλούσαμε καν για αυτό, θα ήταν περιθωριακό ζήτημα», είπε.\n«Το ΔΝΤ είναι ενθουσιώδες για το πρόγραμμα και τις πολιτικές του». Ωστόσο, «οι συζητήσεις συνεχίζονται για να υπάρξει μια ταυτόσημη ανάλυση για το χρέος». Αυτό θα συμβεί, εξήγησε από τώρα και ως την Πέμπτη.\n«Αν αυτό δεν συμβεί, τότε το ΔΝΤ θα προτείνει ένα πρόγραμμα με εκταμιεύσεις αργότερα».\n«Δεν έχει καμία σχέση με την ελάφρυνση του χρέους, αλλά μόνο με την ανάλυση των μακροοικονομικών της Ελλάδας. Όχι με το χρέος», σημείωσε με έμφαση.\n«Σε σχέση με την ανάλυση της βιωσιμότητας του χρέους δεν αναμένω εκπλήξεις. Υπάρχουν αρκετοί στον Τύπο κυρίως, που νομίζουν εσφαλμένα ακόμα, ότι οι αποφάσεις θα ληφθούν σε αυτό το Eurogroup, ελπίζω ότι δεν βρίσκονται σε αυτό το δωμάτιο και αυτή την πόλη”, σημείωσε ο κοινοτικός αξιωματούχος.\nΣτη συνέχεια θα γίνει συζήτηση για την είσοδο του ΔΝΤ στο πρόγραμμα: «το πως θα πάει το ΔΝΤ στο ΔΣ του για πρόταση για πρόγραμμα για την Ελλάδα – είμαι βέβαιος ότι αυτό θα συμβεί».\nΟ κοινοτικός αξιωματούχος εξήγησε ότι η διαφορές ΔΝΤ – ΕΕ είναι μόνο στην ανάπτυξη στο απώτατο μέλλον και σημείωσε ότι η εφαρμογή του προγράμματος και η επενδυτική δυναμική με κοινοτικά κονδύλια και επενδυτικές τράπεζες θα μπορούσε να έχει θετική επίπτωση.\nΕξήγησε ότι η Κομισιόν μπορεί να εξετάσει ένα πρόγραμμα συνδυαστικών κονδυλίων και επενδυτικών προσπαθειών για να βελτιώσει το αναπτυξιακό προφίλ της χώρας. Τόνισε δε ότι είναι προφανές ότι ένα δάνειο από την Παγκόσμια Τράπεζα θα ήταν παντελώς άχρηστο για αυτό το σκοπό.\nΕπεσήμανε δε, ότι έχουν πέσει διάφορες προτάσεις στο τραπέζι για μακροπρόθεσμα μέτρα αναδιάρθρωσης του χρέους, για το τι θα συμβεί ή όχι στο μέλλον με την ανάπτυξη και τα επιτόκια: «διανοητικά φιλόδοξες, αλλά πρακτικά και τεχνικά αμφίβολες και αμφίβολο αν θα υιοθετηθεί κάποια από αυτές», σημείωσε ο αξιωματούχος.\nH συνεδρίαση θα ξεκινήσει με την ανασκόπηση της λειτουργίας του μηχανισμού αναδιάρθρωσης τραπεζών, με εισηγήσεις της Ντ.Νουί, του SSM και της Κομισιόν, κυρίως γύρω από το τι έχει τις τελευταίες εβδομάδες συμβεί με μια σειρά από Ισπανικές τράπεζες και την ιταλική Monte Paschi di Sienna. Η γενική θέση είναι πως το υπάρχον πλαίσιο λειτουργεί.\nΟι 19 Υπουργοί θα συζητήσουν στη συνέχεια γύρω από τη θεματική ατζέντα «Aπασχόληση και Ανάπτυξη», σε σχέση με τις κρατικές δαπάνες και τα φορολογικά συστήματα.\nΤο Eurogroup θα εξετάσει πως οι σχετικές πολιτικές μπορούν να υλοποιηθούν σε καθεστώς ελαχιστοποιημένων δημοσιονομικών περιθωρίων. Δεν θα ληφθούν αποφάσεις, θα γίνει όμως ανταλλαγή βέλτιστων πρακτικών.\nΑμέσως μετά οι 19 θα εξετάσουν την ανάλυση του «άρθρου 4» για την κατάσταση των οικονομιών στην ευρωζώνη, μετά από εισήγηση στελεχών του ΔΝΤ. Η γενική θέση της έκθεσης του ΔΝΤ είναι θετική για την ευρωζώνη προειδοποιώντας για χρήση των δημοσιονομικών περιθωρίων για στήριξη της ανάπτυξης, αλλά και ταυτόχρονα με συστάσεις προς τις χώρες με υψηλό χρέος να το μειώσουν.\nΕπιπλέον, το ΔΝΤ θα κάνει συστάσεις για τη μείωση των μη εξυπηρετούμενων δανείων, την ολοκλήρωση της ΟΝΕ και την επιδιόρθωση των χαρτοφυλακίων των τραπεζών.\nΤο ΔΝΤ θα τοποθετηθεί και επί της αρχιτεκτονικής της τραπεζικής ένωσης, αλλά και των μηχανισμών αναδιάρθρωσης, με έμφαση στο συντονισμό και το ποιος λαμβάνει τις τελικές αποφάσεις.\nΣταθάκης: Yπάρχει περιθώριο συμβιβασμού για να βρεθεί λύση στο Eurogroup και να κλείσει το θέμα\nΙκανοποίηση των εκπροσώπων μικρομεσαίων επιχειρήσεων μετά τις αναφορές Τσίπρα για μείωση της φορολόγησης\nΈρευνα του ΣΕΒ: Η οικονομία επιστρέφει σταδιακά στην κανονικότητα\nFinancial Times: Τα καλά νέα για την Ελλάδα αντανακλώνται στις αποδόσεις των 10ετών ομολόγων


Θέσεις Υπευθύνων Εκπαίδευσης και Επικεφαλής Υπευθύνων Εκπαίδευσης για τα Κέντρα Δία Βίου Μάθησης – Νέα φάση\nΤο Ίδρυμα Νεολαίας και Διά Βίου Μάθησης (ΙΝΕΔΙΒΙΜ) απευθύνει πρόσκληση εκδήλωσης ενδιαφέροντος για την κάλυψη 16 θέσεων Επικεφαλής Υπευθύνων Εκπαίδευσης και 60 θέσεων Υπευθύνων Εκπαίδευσης για τα Κέντρα Δια Βίου Μάθησης.\nΣτα Κέντρα Δια Βίου Μάθησης υλοποιούνται δράσεις μη τυπικής εκπαίδευσης και ειδικότερα δράσεις γενικής εκπαίδευσης ενηλίκων. Τα ΚΔΒΜ απευθύνονται σε ενήλικες άνεργους και εργαζόμενους, ανεξάρτητα από φύλο, μορφωτικό επίπεδο, χώρα καταγωγής, θρησκεία, τόπο διαμονής, νέους, φοιτητές κλπ., με μόνη προϋπόθεση το ενδιαφέρον τους για γνώση και ενεργό συμμετοχή. Έχουν ως στόχο την καλλιέργεια και ανάπτυξη των βασικών ικανοτήτων διά βίου μάθησης (π.χ. επικοινωνία σε ξένες γλώσσες, μαθηματική ικανότητα, ψηφιακή ικανότητα, κοινωνικές ικανότητες και ικανότητες, επιχειρηματικότητα κλπ.)\nΟι θέσεις Υπευθύνων εκπαίδευσης και Επικεφαλής Υπεύθυνων Εκπαίδευσης θα καλυφθούν με τη σύναψη συμβάσεων έργου. Ο Υπεύθυνος Εκπαίδευσης, αναλαμβάνει την ανάπτυξη του εκπαιδευτικού έργου στα ΚΔΒΜ ευθύνης του, διασφαλίζοντας υψηλά ποιοτικά δεδομένα στη λειτουργία τους και στην εκπαιδευτική διαδικασία. O Επικεφαλής Υπεύθυνων Εκπαίδευσης, αναλαμβάνει το συντονισμό και την εύρυθμη λειτουργία των δομών εκπαίδευσης στην γεωγραφική περιφέρεια ευθύνης του.\nΔικαίωμα συμμετοχής έχουν όλοι όσοι διαθέτουν πτυχίο τριτοβάθμιας εκπαίδευσης ΑΕΙ-ΤΕΙ.\nαπό 19/4/2019 έως 10/5/2019\nΗ αίτηση διατίθεται από την ιστοσελίδα του ΙΝΕΔΙΒΙΜ http://www.inedivim.gr/ και θα υποβάλλεται ηλεκτρονικά στη διεύθυνση https://hypatia.it.minedu.gov.gr/.\nΟι υποψήφιοι λαμβάνουν μοριοδότηση βάσει συγκεκριμέων κριτηρίων που αναφέρονται αναλυτικά στην Πρόσκληση ...\nΟι υποψήφιοι λαμβάνουν μοριοδότηση βάσει συγκεκριμέων κριτηρίων που αναφέρονται αναλυτικά στην Πρόσκληση (βλ. Σχετικά αρχεία).\nΕισφορές και αμοιβές των επικεφαλής υπευθύνων εκπαίδευσης και των υπευθύνων εκπαίδευσης.\nΑχαρνών 417 & Κοκκινάκη, 111 43 Αθήνα\nΗμερομηνία τελευταίας τροποποίησης: 11/5/2019


Το Μυστικό των drakes\nO ΜΑΓΙΚΟΣ ΑΥΛΟΣ: ΧΡΙΣΤΟΥΓΕΝΝΑ ΣΤΟ ΜΕΓΑΡΟ ΜΕ ΜΠΕΖΑΡ ΚΑΙ ΜΟΤΣΑΡΤ\nΕΝΑ ΞΩΤΙΚΟ ΣΤΗΝ ΠΟΡΤΑ ΜΟΥ. ΜΙΑ ΧΕΙΜΩΝΙΑΤΙΚΗ ΓΙΟΡΤΙΝΗ ΠΑΡΑΣΤΑΣΗ ΑΠΟ ΤΗΝ ΟΜΑΔΑ ΚΟΠΕΡΝΙΚΟΣ\nΤΟ ΜΕΓΑΡΟ ΤΩΝ ΠΑΙΔΙΩΝ-ΚΥΡΙΑΚΗ ΠΡΩΙ ΣΤΟ ΜΕΓΑΡΟ: ΜΟΥΣΙΚΗ ΓΙΑ ΤΑ ΜΑΤΙΑ ΜΑΣ\nΦΕΤΟΣ ΤΙΣ ΚΥΡΙΑΚΕΣ ΣΥΜΜΕΤΕΧΟΥΜΕ, ΑΝΑΚΑΛΥΠΤΟΥΜΕ, ΣΥΝΔΕΟΜΑΣΤΕ!\nΤΟ ΜΥΣΤΙΚΟ ΤΩΝ DRAKES\nby Τaλκ/ Ιούλιος 4, 2019/ Χωρίς σχόλια/\nΠόσα «βατραχάκια» µπορείτε να κάνετε ρίχνοντας µια πέτρα στην επιφάνεια του νερού; Θα είναι δύσκολο να συναγωνιστείτε το παγκόσµιο ρεκόρ, αλλά όλα είναι ζήτηµα φυσικής. Το ρεκόρ κατέχει ο Αµερικανός Ράσσελ Μπάιαρς, ο οποίος το 2007 κατάφερε να κάνει ένα βότσαλο να αναπηδήσει 50 φορές (αναζητήστε το βίντεο στο διαδίκτυο, φαίνεται να µη σταµατάει ποτέ). Αν θέλετε να δοκιµάσετε να καταρρίψετε το ρεκόρ, να πάρετε µέρος στο παγκόσµιο πρωτάθληµα που γίνεται στο νησί Easdale στη Σκοτία ή απλώς να νικήσετε τους φίλους σας, ιδού µερικές συµβουλές. Κάποιοι κανόνες βγαίνουν από την εµπειρία: Η πέτρα π.χ. πρέπει να είναι επίπεδη και στρογγυλή, να µην είναι πολύ βαριά αλλά ούτε και πολύ µικρή· η ρίψη πρέπει να είναι γρήγορη και στην επιφάνεια του νερού· και τη στιγµή που πρόκειται να ρίξετε το βότσαλο πρέπει να του µεταδώσετε περιστροφική κίνηση. Αυτά είναι τα βασικά, αλλά κάποιοι φυσικοί έχουν προχωρήσει περισσότερο.\nΓια να κατανοήσει τα µυστικά της αναπήδησης, µια οµάδα Γάλλων ερευνητών κατασκεύασαν µια µηχανή που πετάει πέτρες και τοποθέτησαν κάµερες υψηλής ταχύτητας στο σηµείο πρόσκρουσης. Αποδείχθηκε ότι ο παράγοντας που καθιστά δυνατό τον µεγαλύτερο αριθµό αναπηδήσεων είναι η γωνία µε την οποία το βότσαλο χτυπά το νερό, η οποία, σύµφωνα µε τους Γάλλους φυσικούς, πρέπει να είναι 20 µοίρες (βλ. Σχήµα). Το µικρότερο αποτέλεσµα προέρχεται από τις 45 µοίρες. Πάνω από αυτή την τιµή, η πέτρα βυθίζεται σίγουρα.\nΑλλά γιατί µια πέτρα αναπηδά; Όταν το νερό διασχίζουν αντικείµενα µε µεγάλη ταχύτητα, συµπεριφέρεται σχεδόν σαν στερεό σώµα. Σκεφτείτε το θαλάσσιο σκι. Καθώς σύρεται από ένα ταχύπλοο, γλιστράει πάνω στην επιφάνεια. Το ίδιο συµβαίνει και µ’ ένα βότσαλο: Το νερό αντιδρά στην πίεση στο σηµείο πρόσκρουσης και, αν αυτή η ώθηση από κάτω είναι µεγαλύτερη από τη δύναµη που ασκείται, η πέτρα αναπηδά, αλλιώς βυθίζεται. Η περιστροφή όµως είναι σηµαντική για να σταθεροποιηθεί το βότσαλο στον αέρα, διότι, καθώς περιστρέφεται, η τροχιά του εξακολουθεί να είναι ευθύγραµµη, χάνοντας λιγότερη ενέργεια.\nΑπόσπασμα από το βιβλίο των εκδόσεων Πατάκη Η επιστήμη κάτω από την ομπρέλα (Αντρέα Τζεντίλε, μτφρ. Σώτη Τριανταφύλλου)\n«Όταν ήμουν παιδί, όπως τα περισσότερα παιδιά, ήθελα να μάθω και να καταλάβω. Ρωτούσα με απληστία, λίγο για να περάσει η ώρα, λίγο για να μπω στο νόημα του πώς λειτουργεί ο κόσμος. Είχα την τύχη οι γονείς μου να σχετίζονται με την επιστήμη. Και χάρη στις απαντήσεις τους ανοίχτηκε μπροστά μου ένας κόσμος φτιαγμένος από κανόνες, από αιτίες και αποτελέσματα, ένας κόσμος φυσικής, ιατρικής, χημείας και βιολογίας. Έτσι κι αλλιώς, πίσω από κάθε πτυχή της καθημερινής ζωής κρύβεται ένα επιστημονικό μυστήριο – στις διακοπές, η απραξία και η πλήξη μάς κάνουν πιο περίεργους. Σ’ αυτή την περιέργεια που γεννήθηκε σε μια παραλία στην Τοσκάνη της δεκαετίας του ’90 οφείλεται το βιβλίο που κρατάτε στα χέρια σας.\nΚάθε κεφάλαιο περιέχει προτάσεις από διαφορετικές επιστήμες. Πάρτε το βιβλίο σαν μια ωραία μέρα που θα περάσετε κοντά στη θάλασσα.» Από την εισαγωγή του Α.Τζ.\nΕΙΔΑΜΕ ΤΙΣ ΤΕΣΣΕΡΙΣ ΕΠΟΧΕΣ ΤΩΝ PATARI PROJECT ΣΤΗΝ ΕΝΑΛΛΑΚΤΙΚΗ ΣΚΗΝΗ ΤΗΣ ΕΛΣ\nΠΟΤΕ ΔΕ ΦΕΥΓΟΥΝ ΤΑ ΝΕΚΡΑ ΠΑΙΔΙΑ ΑΠ’ ΤΑ ΣΠΙΤΙΑ ΤΟΥΣ\n«ΕΣΥ ΤΙ ΛΕΣ ΠΟΛΥΤΙΜΟ ΠΩΣ ΕΙΝΑΙ;» ΣΤΟΝ ΙΑΝΟ


Fruitbat (ex-Carter USM, Abdoujaparov)\nΔημοσίευση: 08 Ιανουαρίου 2002\nΈχουνε περάσει πέντε σχεδόν χρόνια από τότε που οι Carter USM αποφάσισαν να σταματήσουν να υπάρχουν, προς μεγάλη δυσαρέσκεια των πολλών φανατικών, και στην χώρα μας, φίλων τους. Τα μέλη τους όμως δεν μένουν στην απραξία. Ο ηγέτης τους, Les Carter, γνωστότερος και ως Fruitbat, σήμερα συνεχίζει την ξεχωριστή του πορεία στην μουσική με το νέο του group, τους Abdoujaparov, ενώ πρόσφατα περιόδευσε στην Μεγάλη Βρετανία μαζί με το νέο group του άλλου πρώην Carter Jimbob, τους Jim’s Super Stereoworld, στα πλαίσια ενός άτυπου φιλικού ανταγωνισμού, με τίτλο “Who’s The Daddy Now?”, στην οποία τα δύο groups έπαιζαν εναλλάξ, ενώ στο encore οι δύο πρώην Carter μαζί στην σκηνή αναβίωναν κλασσικά τραγούδια του παλιού τους group.\nΤο Avopolis επικοινώνησε με τον φιλικότατο Fruitbat για να μας λύσει ορισμένες απορίες.\nAvopolis: Το γνωρίζεις πιστεύω ότι εσύ και οι Carter USM. είστε θρύλοι πλέον. Τι σκοπεύεις να κάνεις για να διατηρήσεις το θρύλο σας ζωντανό;\nFruitbat: Δεν νομίζω ότι χρειάζεται να κάνω απολύτως τίποτα! Φαίνεται ότι ο θρύλος που δημιουργήσαμε μπορεί να μείνει ζωντανός από μόνος του.\nAvopolis: To νέο σου group ονομάζεται Abdoujaparov. Περίεργο όνομα για συγκρότημα. Γιατί το διάλεξες;\nFruitbat: Abdoujaparov είναι το όνομα του αγαπημένου μου επαγγελματία ποδηλάτη, o οποίος είναι από το Ουζμπεκιστάν! Ορισμένα χρόνια πριν, τον απέκλεισαν από τον Ποδηλατικό Γύρο της Γαλλίας (“Tour De France”) για χρήση απαγορευμένων ουσιών.\nAvopolis: Άμα θέλαμε να ορίσουμε τις βασικότερες διαφορές ανάμεσα στους Carter U.S.M. και τους Abdoujaparov, ποιες θα ήταν αυτές;\nFruitbat: H βασικότερη διαφορά είναι ότι αυτή τη φορά με τους Abdoujaparov εγώ είμαι αυτός που τραγουδάει και γράφει τους στίχους. Επίσης θα έλεγα ότι οι Abdoujaparov είναι σαν τους Carter χωρίς όμως τα disco στοιχεία!\nAvopolis: Πώς θα περιέγραφες τον ήχο των Abdoujaparov σε κάποιον που δεν έχει ακούσει ποτέ τους Carter USM;\nFruitbat: H καλύτερη pop punk της Μεγάλης Βρετανίας με μία δόση country και λίγο goth!\nAvopolis: Έχεις βρεθεί στην θέση να μην έχεις συμβόλαιο σε κάποια δισκογραφική εταιρία. Πόσο δύσκολο σου είναι να συνεχίζεις να κυκλοφορείς το νέο σου υλικό μόνος σου, τέσσερα singles ήδη, στο δικό σου label, την Spinach Records;\nFruitbat: Αν εξαιρέσουμε φυσικά τα ελάχιστα χρήματα που υπάρχουν, είναι εκπληκτικά εύκολο. Έχω την δυνατότητα να κυκλοφορώ δίσκους όποτε εγώ θέλω. Και οτιδήποτε θέλω. Υπάρχει ένα απίστευτο συναίσθημα ελευθερίας όταν είσαι αφεντικό του εαυτό σου και έχεις την δική σου μικρή εταιρία.\nAvopolis: Οι Αbdoujaparov είναι ένα project για να μην βαριέσαι και να κάνεις αυτό που σου αρέσει, ή αποτελούν την πλήρης απασχόληση ως επαγγελαματίας μουσικός;\nFruitbat: Παρά το γεγονός ότι δεν έχω μεγάλα σχέδια για τους Abdoujaparov, καταφέρνω και βγάζω τα αναγκαία για την διαβίωσή μου. Είμαι επαγγελματίας μουσικός για τα τελευταία 15 χρόνια και είναι το μοναδικό πράγμα που μπορώ να κάνω στη ζωή μου με κάποια επιτυχία.\nAvopolis: Κοιτώντας πίσω στην καριέρα σου με τους Carter USM ποια είναι η καλύτερη και πιο ευχάριστη ανάμνηση που έχεις, και ποια νομίζεις ότι ήταν η χειρότερη στιγμή;\nFruitbat: Νομίζω ότι την πρώτη φορά που παίξαμε σε ένα sold out Brixton Academy ήταν το κάτι άλλο. Η καλύτερη στιγμή μου ως μουσικός και ως άνθρωπος. Η χειρότερη στιγμή ήταν σίγουρα σε εκείνη την περιοδεία στις Ηνωμένες Πολιτείες όταν εγώ και Jim αποφασίσαμε να διαλύσουμε την μπάντα.\nAvopolis: Καταλαβαίνω ότι η πιθανότητα να επιστρέψουν οι Carter USM δεν είναι κάτι που υπολογίζεις στα μελλοντικά σου σχέδια. Παρ’όλα αυτά πρόσφατα περιόδευσες με τους Abdoujaparov στην Μεγάλη Βρετανία μαζί με με το νέο group του Jimbob τους Jim’s Super Stereoworld. Πώς ήταν να βρίσκεσαι πάλι on the road με τον παλιό σου φίλο και συνεργάτη; Αναπολήσατε τις παλιές καλές εποχές των Carter USM;\nFruitbat: Ήταν θαυμάσια που συνεργάστηκα ξανά με τον Jim και που βρέθηκα να γυρνάω την Βρετανία μαζί του. Δεν μιλήσαμε καθόλου για το παρελθόν.Το παρόν και το μέλλον είναι αυτά που μας ενδιαφέρουν αυτή τη στιγμή. Τώρα που τελείωσε η περιοδεία την σκεφτόμαστε με νοσταλγία, η οποία κάπου θα μας οδηγήσει. Σε μία ακόμα, κάποια στιγμή σύντομα, λογικά.\nAvopolis: Από το “101 Damnations” στο “I Blame The Government” και τώρα στους Abdoujaparov. Πόσο νομίζεις ότι έχεις αλλάξει ως άνθρωπος και ως μουσικός όλα αυτά τα χρόνια;\nFruitbat: Ως άνθρωπος δεν νομίζω ότι έχω αλλάξει πάρα πολύ. Ακόμα έχω μία καθαρή ιδέα μέσα στο μυαλό μου του τι θέλω από την ζωή μου. Πιστεύω, ή τουλάχιστον έτσι νομίζω, ότι έχω μία σχετικά πιο ώριμη άποψη γύρω από τις σχέσεις μου με τους άλλους, από ότι είχα παλαιότερα. Ως μουσικός ομολογώ ότι δεν έχω προοδεύσει καθόλου από όταν ξεκίνησα. Ως τραγουδοποιός όμως, πιστεύω ότι είμαι πολύ καλύτερος.\nAvopolis: Υπάρχει κάτι που έχεις μετανιώσει που έχεις κάνει στην καριέρα σου, και κάτι που δεν έχεις κάνει;\nFruitbat: Ειλικρινά δεν μετανιώνω για τίποτα. Έχω κάνει πολλά λάθη, αλλά έχω μάθει από αυτά. Είναι καλό να κάνεις λάθη στη ζωή σου. Μία φιλοδοξία που δεν κατάφεραμε να πραγματοποιήσουμε με τους Carter είναι ένα νούμερο 1 single, όποτε να κάτι που έχω να κυνηγήσω τα επόμενα χρόνια!\nAvopolis: Τι παίζει το στερεοφωνικό σου αυτή την περίοδο;\nFruitbat: Αυτές τις μέρες ακούω ορισμένα ελληνικά cds, και συγκεκριμένα του Socrates Malamas! Επίσης ακούω καινούργια πράγματα από τους Malowski και τους Iinviisiibles.\nAvopolis: Ποια είναι η γνώμη σου για την την κατάσταση της βρετανικής μουσικής σκηνής αυτή τη στιγμή;\nFruitbat: Νομίζω ότι τα charts είναι απαίσια όπως πάντα, και οι περισσότερες μπάντες που προωθούνται από τον Τύπο είναι πολύ βαρετές. Όμως την ίδια στιγμή, υπαρχουν πολλές φανταστικές μπάντες που έρχονται κατευθείαν από την underground σκηνή και οι οποίες αρνούνται να ακολουθήσουν τα συνηθισμένα. Μπάντες σαν τους Malowski, τους Miss Black America, και τους Dawn Parade κάνουν σπουδαία δουλειά στο background.\nAvopolis: Ποια είναι τα σχέδια σου για την νέα χρονιά; Θα υπάρξει κάποιο album από τους Abdoujaparov;\nFruitbat: Έχουμε μπει ήδη στο studio και ηχογραφούμε το album! Δεν είμαι σίγουρος πότε θα το τελειώσουμε, αλλά θα κυκλοφορήσει σίγουρα κάποια στιγμή μέσα στην χρονιά. Και φυσικά θα συνεχίσουμε να παίζουμε ζωντανά όπου βρεθούμε γιατί αυτό είναι που μας αρέσει να κάνουμε!


ΠΑΡΑΤΗΡΗΤΗΣ ΦΛΩΡΙΝΑΣ: Ο Κωνσταντίνος Σιάκος υποψήφιος με τον συνδυασμό του Στέφανου Μπίρου\nΜε αίσθημα σεβασμού και αγάπης για τον τόπο μας, με την εμπειρία μου στους αγώνες και τις διεκδικήσεις των εργαζομένων και των ανέργων, αλλά κυρίως ως νέος άνθρωπος, θεώρησα χρέος μου τη συμπόρευση στις επερχόμενες εκλογές δίπλα σε έναν άνθρωπο με εμπειρία στην αυτοδιοίκηση, που οραματίζεται καλύτερες μέρες για τη Φλώρινα και τα χωριά μας.\nΟ Κωνσταντίνος Σιάκος γεννήθηκε στην Φλώρινα το 1975. Έχει ολοκληρώσει σπουδές στον τομέα Οικονομίας και Διοίκησης. Από το 1998 εργάζεται ως\nΠροιστάμενος Τεχνικού Τμήματος στον κλάδο των αυτοκινήτων. Είναι παντρεμένος με την Αγγελική Ταλιοπούλου, ψυχολόγο, και έχουν αποκτήσει δύο παιδιά.\no Από το 2014 έως σήμερα είναι Πρόεδρος του Εργατοϋπαλληλικού Κέντρου Φλώρινας.\no Από το 2016 εκλέγεται ως μέλος στην Ελεγκτική Επιτροπή της ΓΣΕΕ.\no Από το 2014 είναι μέλος του Γενικού Συμβουλίου της ΓΣΕΕ.\no Από το 1999 είναι ιδρυτικό μέλος του Σωματείου Εμποροϋπαλλήλων και ιδιωτικών υπαλλήλων Νομού Φλώρινας.\no Από το 2017 είναι μέλος του ΔΣ του Ινστιτούτου Εργασίας της ΓΣΕΕ - παράρτημα Δυτικής Μακεδονίας.\no Από το 2019 είναι Εκτελεστικός Γραμματέας Στρατηγικού Σχεδιασμού των Ενωμένων Εργαζομένων Ιδιωτικού Τομέα (πανελλήνιας εμβέλειας).


Ραλλάτος: «Στα 6 μου ονειρεύτηκα να παίξω στον Πανιώνιο, στα 31 τα κατάφερα» - panionianea.gr Ραλλάτος: «Στα 6 μου ονειρεύτηκα να παίξω στον Πανιώνιο, στα 31 τα κατάφερα» - panionianea.gr\nHome > ΜΠΑΣΚΕΤ > Ραλλάτος: «Στα 6 μου ονειρεύτηκα να παίξω στον Πανιώνιο, στα 31 τα κατάφερα»\nΟ Γρηγόρης Ραλλάτος έδωσε μια... διαφορετική συνέντευξη στο Super-fm Ιωαννίνων, με τον φόργουορντ του Πανιωνίου να εξιστορεί ολόκληρο το ταξίδι του που ξεκίνησε από τις ακαδημίες του Πανιωνίου, πέρασε από την Αμερική και 25 χρόνια μετά βρίσκεται ξανά στον Ιστορικό.\nΑναλυτικά τα όσα είπε ο παίκτης των κυανέρυθρων:\n«Με τον Πανιώνιο ήμουν πρωταθλητής Ελλάδος 2 φορές, τόσο στους Παίδες, όσο και στους Εφήβους. Εκεί ξεκίνησε το έργο με υψηλά στάνταρ, καθώς στις ακαδημίες του Πανιωνίου γίνεται μια τρομερή δουλειά. Οπότε μπήκε ο πήχης ψηλά. Κάποια στιγμή της ζωής μου, για προσωπικούς λόγους πήγα στα τοπικά πρωταθλήματα, εφόσον δηλαδή ολοκλήρωσα την παρουσία μου στα παιδοεφηβικά του Πανιωνίου. Πριν τα τοπικά βρέθηκα στην Α2 και την Β Εθνική με την Δάφνη και την Ερυθραία, όμως επειδή είχα κάποια προσωπικά προβλήματα οικονομικά, αποφάσισα να παίξω στα τοπικά. Όχι ότι εκεί δεν υπάρχει ενδιαφέρον. Αντιθέτως, επειδή εκεί υπάρχουν παιδιά που μετά από την δουλειά με το σώμα τους να πονάει, αποφασίζουν να πάνε για προπόνηση, αυτό δείχνει και περισσότερη αγάπη για το άθλημα. Υπάρχουν παιδιά στα τοπικά που πραγματικά γουστάρουν το άθλημα και την προπόνηση και τα δίνουν όλα πάντα, παρά τις δυσκολίες που μπορεί να έχουν.\nΕκείνη την περίοδο αθλητικά είχα μια καθοδική πορεία, όμως μέσα μου είχα πολύ πάθος και θέληση να το αλλάξω αυτό. Κάνω τότε ένα ταξίδι στην Αμερική και από το πουθενά εκεί μου ανοίγεται μια πόρτα για το Αμερικάνικο Φούτμπολ, το NFL. Πρώτα μου δόθηκε η ευκαιρία να περάσω σε ένα πανεπιστήμιο εκεί. Όταν μου το πρότειναν επέστρεψα στην Ελλάδα και διάβαζα, προκειμένου να περάσω τις εξετάσεις που χρειαζόταν. Τελικά κατάφερα εκτός από την αθλητική υποτροφία, που είναι γύρω στο 50%, να κερδίσω και το άλλο 50% ως ακαδημαϊκή, γιατί είχα πιάσει τους βαθμούς που έπρεπε. Συγκεκριμένα έβγαλα grade point averege (GPA) 2,945, που είναι πολύ υψηλό νούμερο σε αυτές τις εξετάσεις.\nΕκεί με είδε ένας προπονητής και ουσιαστικά ξεκίνησε το… καλό γιατί από το πουθενά βρέθηκα στις εγκαταστάσεις των Φιλαδέλφια Ίγκλς. Είναι μια ομάδα που είναι μόνιμα από την μέση και πάνω. Κάπου εκεί ξεκινάει και επίσημα το… έργο στο NFL. Για περίπου 11 μήνες τότε, επικρατούσε στο μυαλό μου ένα χάος, χωρίς να ξέρω στρατηγικές και τεχνικές που είναι μικρά πράγματα, τα οποία όμως κάνουν την διαφορά. Παρόλα αυτά με βοήθησε πολύ το σώμα μου σε όλο αυτό καθώς είχα και τον κατάλληλο όγκο και το κατάλληλο ύψος για να κάνω κάποια πράγματα μέσα στο γήπεδο. Έτσι είχα καταφέρει να είμαι αποτελεσματικός πάνω στο παιχνίδι.\nΑπό εκεί και πέρα επειδή ήθελα να φτάσω στο επίπεδο των άλλων, διάβαζα περίπου 15 σελίδες τη μέρα με συστήματα και στρατηγικές. Κάθε φορά που είχα κενό από την προπόνηση διάβαζα. Σκεφτείτε πως το βιβλίο με τα συστήματα της ομάδας, ήταν 250 σελίδες και έπρεπε να το ξέρουμε όλο απ’έξω. Τα κατάφερα σε όλα αυτά, παρότι υπήρξαν στιγμές που σκέφτηκα ότι ίσως να μην τα καταφέρω και ότι δεν είμαι για το Αμερικάνικο Φούτμπολ. Παρόλα αυτά εγώ έβαλα πείσμα, ενώ πρέπει να τονίσω ότι είχα πολύ κόσμο από την Ελλάδα που με στήριζε και μου έδινε κουράγιο. Στο τέλος ήρθε η δικαίωση, καθώς πήρα συμβόλαιο με την ομάδα προπόνησης των Φιλαδέλφεια Ίγκλς.\nΠαρόλα αυτά το μπάσκετ ήταν πάντα στο πίσω μέρος του μυαλού μου. Πραγματικά δεν υπήρξε στιγμή που να μην σκέφτομαι το μπάσκετ. Τις ελεύθερες μου ώρες έπαιζα σε ένα πρωτάθλημα που γινόταν στην Νέα Υόρκη μεταξύ ορθόδοξων εκκλησιών. Μάλιστα το πήραμε κιόλας! Δεν μπορούσα να αποχωριστώ το μπάσκετ, αν και όσον αφορά το σώμα μου, το Αμερικάνικο Φούτμπολ μου ταιριάζει πιο πολύ. Αυτά είναι ουσιαστικά όσα έγιναν στην Αμερική.\nΠριν πάω Αμερική είχα κάνει προπονήσεις με την Δάφνη στην Α2 και επειδή επέστρεψα στην Ελλάδα χωρίς να το θέλω, καθώς υπήρξε ένα πρόβλημα υγείας στην οικογένεια μου και τα παράτησα όλα στην μέση γιατί έπρεπε να στηρίξω τους δικούς μου ανθρώπους, Αισθανόμουν ότι ακόμα κάτι χρωστάω. Όταν γύρισα στην Ελλάδα βέβαια ουσιαστικά ξύπνησα ένα άλλο… μικρόβιο μέσα μου, καθώς έλεγα μέσα μου ότι δεν γίνεται σαν αθλητής να έφτασα στο τοπ επίπεδο του NFL και τώρα ξαφνικά να τα παρατήσω. Έτσι έβαλα πολύ ψηλά τον πήχη και στην ουσία ήθελα να τρομάξω τον εαυτό μου με τα όνειρά μου και το έκανα.\nΘεωρώ πως το έκανα σχετικά σωστά γιατί όταν γύρισα από την Αμερική πήγα στην Α ΕΣΚΑΝΑ, προκειμένου να εξοικειωθώ με το άθλημα πάλι και να φέρω και το κορμί μου σε μια κατάσταση κατάλληλη. Μετά έκανα μια πολύ γεμάτη και επιτυχημένη χρονιά με το Μαρούσι στην Γ Εθνική. Εκεί αναλάβαμε να φτιάξουμε ένα δυνατό σύνολο και μαζί με τον Γιώργο τον Σουρλή και τον Κώστα τον Κεραμιδά τα καταφέραμε και ανεβάσαμε την ομάδα.\nΜετά από αυτό, πήρα πραγματικά την ευκαιρία της ζωής μου με το περσινό Παγκράτι. Η χρονιά αυτή, αν μπορούσα να βάλω έναν τίτλο, αυτός θα ήταν λύτρωση ψυχής. Πλέον ενεργά είχα συμμετοχή σε ένα πρωτάθλημα όπως αυτό της Α2, πράγμα που δεν είχα κάνει ποτέ και πίστευα πως είναι πολύ ψηλά. Το να παίξω στην Α2 ήταν ένας από τους στόχους μου και έλεγα ότι θα ήθελα να παίξω κάποτε εκεί. Μπήκα ενεργά σε όλο αυτό και νομίζω πως το έκανα με τον πιο αγνό τρόπο γιατί είχε και η ομάδα αρκετά προβλήματα. Μπορεί να πέσαμε κατηγορία, αλλά το Παγκράτι ήταν για μια δεκαετία στην Α2 και έχει δείξει την ιστορία του και το βάρος της φανέλας του. Παρόλα αυτά η ομάδα βρέθηκε σε μια δύσκολη κατάσταση και νομίζω ότι όσοι μείναμε μέχρι το τέλος, τιμήσαμε την φανέλα και με το παραπάνω. Σίγουρα κι εγώ επωφελήθηκα από την ομάδα καθώς είχα έναν ολοκληρωμένο ρόλο στην ομάδα και είχα μια γεμάτη πραγματικά χρονιά στην θέση «5».\nΤέλος Μαΐου μετά από την χρονιά μου με το Παγκράτι, είχα μια σημαντική κουβέντα με κάποιον σπουδαίο άνθρωπο του μπάσκετ, που τώρα ασχολείται με το μάνατζμετν παικτών. Αυτόν ο άνθρωπος ουσιαστικά με προσέβαλε και μου είπε ότι πρέπει να προσέξω τον εαυτό μου και δεν το κάνω τώρα γιατί είμαι… χοντρούλης. Αυτή ήταν ακριβώς η κουβέντα του. Μετά από αυτό, όταν το σκέφτηκα καλύτερα, κατάλαβα ότι έχει ένα δίκιο και ότι έπρεπε, αν θέλω να φτάσω στο απόλυτα επαγγελματικό επίπεδο, θα πρέπει να είμαι κι εγώ επαγγελματίας. Έτσι λοιπόν το πήρα απόφαση το καλοκαίρι και έχασα 42 κιλά. Φυσικά είχα να χάσω, αλλά όπως και να έχει ήταν κάτι δύσκολο για εμένα. Άφησα όλη μου την ζωή στην άκρη για να ασχοληθώ με το σώμα μου 24 ώρες το 24άωρο. Τότε έγινε και η πρώτη επαφή με τον Πανιώνιο, με τον κόουτς Καλαφατάκη και την διοίκηση της ομάδας, οι οποίοι αποφάσισαν να με εμπιστευτούν και να ξεκινήσω προπονήσεις με τον Πανιώνιο και να παλέψω για μια θέση, η οποία τελικά ήρθε και κατάφερα στα 31 μου να γίνω παίκτης του Πανιωνίου.\nΣτον Πανιώνιο θυμάμαι είχα γραφτεί στις ακαδημίες όταν ήμουν 6 χρονών και σε μια προπόνηση είχε έρθει ο Γιώργος ο Καράγκουτης, ο οποίος μας είχε κάνει κάποιες επιδείξεις με τρίπλα κλπ. Ο ίδιος τότε φορούσε την φανέλα του Πανιωνίου και εγώ τότε ονειρεύτηκα ότι θα μου πήγαινε πολύ αυτή η εμφάνιση και θα ήθελα να παίξω στην Α1 με τον Πανιώνιο και αυτό ήρθε 25 χρόνια μετά. Ονειρεύτηκα να παίξω στον Πανιώνιο στα 6 μου χρόνια και στα 31 μου το κατάφερα.\nΝομίζω πως όταν θέλεις κάτι το καταφέρνεις, αν το προσπαθήσεις πολύ. Σημασία έχει να μην τα σταματήσεις ποτέ. Εγώ σκέφτηκα εκατομμύρια φορές να τα σταματήσω και οι αμφιβολίες με κερδίσανε. Ουσιαστικά σε τέτοιες στιγμές ο εύκολος δρόμος της παραίτησης είναι δίπλα. Δεν υπάρχει όμως αυτό. Είναι μισοδουλειά.\nΕγώ προσωπικά ποτέ δεν έβλεπα την Α1, όσο και αν προσπαθούσα. Εκεί ήταν ένα σημείο που σκέφτεσαι να τα παρατήσεις, όμως είναι και ένα σημείο που πρέπει να έχει πίστη στον εαυτό σου και στον θεό γιατί αυτό είναι που σε κρατάει ακόμα και αν δεν είναι κοντά το αποτέλεσμα που θέλεις, εσύ πρέπει να λες ότι θα επιμείνεις και στο τέλος θα τα καταφέρεις. Εγώ πλέον ονειρεύομαι ξύπνιος, ακόμα και αν δεν έχω μεγάλο ρόλο στην ομάδα του Πανιωνίου, μόνο και μόνο το γεγονός πως φοράω την φανέλα του Πανιωνίου, θεωρώ τον εαυτό μου πολύ τυχερό. Αν εσύ συνεχίζεις να παλεύεις για τον στόχο σου και είσαι δίκαιος με τον εαυτό σου, τότε και η ίδια η ζωή θα συνωμοτήσει υπέρ σου».\nItem Reviewed: Ραλλάτος: «Στα 6 μου ονειρεύτηκα να παίξω στον Πανιώνιο, στα 31 τα κατάφερα» Rating: 5 Reviewed By: panionianea.gr


Μπάγερν-Νυρεμβέργη • Προγνωστικά-Ανάλυση Αγώνα • Bet-planet.gr\nΜπάγερν Μονάχου - Νυρεμβέργη\n16 °C, Rain\nΗ Νυρεμβέργη σκόραρε μόνο σε 1 από τις 8 τελευταίες εξόδους της στο Μόναχο.\nSiciliano 07/12/2018 | 21:11\nΕπέστρεψε στο δρόμο των εντός συνόρων επιτυχιών στη δύσκολη έδρα της Βέρντερ επικρατώντας με σκορ 1-2 χάρη σε δύο τέρματα του Γκνάμπρι, ενός από τους πιο ελπιδοφόρους νέους που βρίσκονται στο ρόστερ των κατά τ' άλλα γερασμένων Βαυαρών. Το πρόβλημα βέβαια για τη Μπάγερν είναι πως για ακόμα ένα ματς δεν κράτησε το μηδέν στα μετόπισθεν καθώς και το παρατέταμενο ντεφορμάρισμα του Λεβαντόφσκι που φέτος βρίσκει σπάνια δίχτυα. Η απόσταση από την κορυφή παραμένει σε μεγάλα επίπεδα (9 βαθμούς) και δεν υπάρχουν περιθώρια για άλλη γκέλα, 2-3-1 με 4/6 το εντός έδρας ρεκόρ στο πρωτάθλημα. Στον ερχόμενο αγώνα με τον Άγιαξ θα κριθεί η πρώτη θέση του Ομίλου στο Τσάμπιονς Λιγκ.\nΡοντρίγκες (Μ), Τολισό (Μ) θα απουσιάσουν ξανά.\nΑπό τις 22/9 δέχεται γκολ σε κάθε αγωνιστική της υποχρέωση στο πρωτάθλημα.\nΤηρουμένων των αναλογιών και με δεδομένη την αγωνιστική υπεροχή της φιλοξενούμενης Λεβερκούζεν δεν της κακόπεσε ο βαθμός της ισοπαλίας (1-1) την προηγούμενη Δευτέρα στο βροχερό της γήπεδο. Οι Φράγκοι πέρασαν δύσκολες στιγμές στα μετόπισθεν, όμως το γκολ του Μπεργκράιτερ στο 58ο λεπτό τους χάρισε το βαθμό της ισοπαλίας και παράλληλα τη δυνατότητα να βρίσκονται έστω και οριακά πάνω από το όριο της τελευταίας τριάδας της κατάταξης. Πολύ δύσκολο το σημερινό έργο των Φράγκων σε μία έδρα που έχουν πολύ κακή παράδοση, συνεχίζουν να μην έχουν νίκη μακριά από την έδρα τους (0-2-4 με 4/6 over).\nEκτός ο βασικός μέσος Μπέρενς.\nBet Info - Νυρεμβέργη\nΗ Νυρεμβέργη έχει δεχτεί 22 τέρματα στις 6 φετινές της εξόδους!\nΗ Νυρεμβέργη φιλοδωρήθηκε με 5 τέρματα στο Γκεζελκίρχεν από τη Σάλκε, με 6 στη Λειψία και με 7 στο Ντόρτμουντ, κάτι που φυσικά αποδεικνύει το κόμπλεξ που τη χαρακτηρίζει απέναντι σε μεγάλους αντιπάλους και δη μακριά από την έδρα της. Η Μπάγερν φαίνεται να βρίσκεται στο αγωνιστικό ανέβασμα και σήμερα έχει μία ιδανική ευκαιρία να ξεσπάσει και να αποκτήσει ψυχολογία, συνεπώς θα κυνηγήσω το over 3,5 των γηπεδούχων στο 2,05 της Vivobet.\n16:30 Μπάγερν-Νυρεμβέργη Home U/O Home Over 3,5 2.05 14 3-0 -14.00